Gorrotxategi harategiko ateak betirako itxiko dituzte zapatuan - Elgeta - Goiena.eus\nGorrotxategi harategiko ateak betirako itxiko dituzte zapatuan\nEdurne Burgaña 2007-07-23 11:12\nElgetan harategi bat dago: Gorrotxategi harategia. Familiko negozioa da, eta 1948an sortu zenetik, fin lan egin dute bertan Gorrotxategi familiakoek. Miren eta haren biloba Mikelek lan egiten dute bertan, baina, zapatuan, betirako itxiko dute negozioa.\nTailerra edo harategia\nBien artean kontatu digute harategiaren historia. Mikel hasi da: "Bi harategi ditugu, bat Elgetan eta bestea Eibarren, eta hango merkatu plazan obrak egin behar dituzte. Berrira sartzeko, diru piloa gastatu behar da, eta, hasieran sartzea erabaki genuen. Baina han, amak eta osabak lan egiten dute, eta amak 58 urte ditu, eta osabak, 55. Beste lau urtean, behin-behineko plazan egon beharko ginateke Eibarren, eta berrira sartzerako, erretiratzeko adina edukiko lukete amak eta osabak. Beraz, ixtea erabaki genuen, bai Eibarkoa, eta baita Elgetakoa ere. Nik tailer batean topatu dut lana: orain, goizetan, Bergaran, eta arratsaldeetan, harategian lan egiten dut, eta horrela, gainontzekoak erretiratu egingo dira".\nTailerra eta harategia oso ezberdinak direla dio Mikelek: "Tailerrean, astelehenetik barikura lana egiten dut, eta listo. Harategian, zapatu eta domeketan ere bai, zubiak daudenean lan egiten da, eta jaiegun baten aurretik, bikoitza egin behar izaten dugu. Udan, berdin; abuztuan, astebete hartzen dugu bakoitzak: nik bat, amak beste bat, eta osabak hirugarrena, baina txandaka; batera, sekula ere ez. Hala ere, harategian lana politagoa da, jendearekin hitz egiten dugu, tratua daukagu; tailerrean, bakoitza bere makinan edo zereginetan dago zortzi orduak, bakoitzak bere lana egiten du".\n62 urtean, bi egunetan bakarrik itxi dute Gorrotxategi harategia: "Aitaita astelehen batean hil zen, eta martitzena itxi genuen; baina, eguaztenean, berriro ere lanera. Zortea eduki dugu: sekula ez gara gaixorik egon, eta horregatik ez dugu itxi", azaldu du Mikelek.\nBaina urteak aurrera doaz. Batzuk erretiratzeko adinetik gertu daude, eta beste batzuk, adina aspaldi pasatuta. Mirenek, amamak, 86 urte ditu, baina, oraindik ere, Mikeli bihotzez laguntzen egon da. Berak kontatu digu: "Senarrak ezkongabe zegoela harategia zabaldu zuen, 48an. Ermukoa zen, eta, sei urte soldadu egin ostean, ez zekien zer egin; hala, harakin ikasten hasi zen, eta Elgetan zabaldu zuen harategia. Bere ezagun batek Eibarren utzi egin behar zuen harategia, eta hura ere senarrak hartu zuen. Ezkondu ginenean, bakoitza postu batean jarri ginen. Ni Elgetan jarri nintzen, baina ez nekien ezer ere: okelaren izenik ere ez nekien. Eskola gutxi neukan, eta pisuak ere oraingo modukoak izango balira, askoz errazagoa izango zitekeen. Orain, harategiek oso ondo funtzionatzen dute. Guk, adibidez, asko saltzen dugu, eta itxi egin behar: horrek ematen dit pena. Gustura saltzen dugu, eta bezero onak dauzkagu, baina itxi egin behar".\nUrteetako bezeroak dira orain dituztenak: "Gure aititaren bezeroak izandakoak etortzen dira okelatara. Baina ez dugu nahi, ama eta osaba ere amama bezala, nagusitan lanean jarraitzea", esan du Mikelek.\nUdako oporretan, behingoz, kanpora joango dira. Calpen etxea dute, eta hara joango dira abuztuan. Mirenek azaldu du: "Lehendabizi, ni joango naiz, alaba eta haren senarrarekin; gero, biloba ere joango da, Mikelen arreba, eta gero, gure semea, Eibarko harategian lan egiten duena. Txandaka joango gara guztiok, eta etxea beteta egongo da uda guztian", azaldu du pozik Mirenek.\nGero, bueltan, bakoitzak berea: batzuek, paseatu, eta beste batzuek, lana. Mirenek, behingoz, erretiratu papera egingo du. Harategitik irten eta lagunekin jokoan egin, plazan berriketan egon… herriko guztiak ezagutzen ditu, eta gustura dago. "Ondo pasatzen dut Elgetan", dio. "Baina, udan, kanpora joango gara. Ez dute nahi ni bakarrik egotea etxean, eta horregatik noa ni ere Calpera. Bidaiak erreparoa ematen dit, baina hura oso polita da".\nBaina beste pena bat ere badute Mikelek eta Mirenek: Elgetako harategi bakarra izanda, ixterakoan asko okelatara nora joan jakin ezinda geratuko dira. "Nire adineko jende asko dago, 30-40 lagun inguru, autorik ez dutenak, eta ezingo direnak Bergarara arte jaitsi okela erostera", argitu du Mirenek. Enbidoa ere bota du: norbaitek harategia zabaldu nahi badu, jakin dezala Elgetan oso leku aproposa dagoela horretarako.


Esan gauza politak be umeai\nArdi Txikia Beti Bildots\t2017-02-02 16:22\nSarri ondo esanak eta eginak berez berez halan behar dabela eta goratu beharrik ez dagoala uste izaten da; umeek txarto esandakoak zein egindakoak zuzentzeko, barrez, atoan erreakzionetan dabe nagusiek. Bada, gogoaratu egizu umeai gauza politak bere esan behar jakiezala.\nEkoLinguA eztabaida-saioak (eta VI)\nArdi Txikia Beti Bildots\t2017-01-23 10:18\nEkoLinguA eztabaida-saioetako gogoetakaz akabetan joateko, irakaslegaien arteko gogoeten artean oro har arretea jo eta arduratuta itxi naben kontu batzuk ekarri gura neukez oraingo honetan.\nEkoLinguA eztabaida-saioak (V)\nArdi Txikia Beti Bildots\t2017-01-10 21:46\nIkasleakaz egindako EkoLinguA eztabaida-saioetatik gogoeta gehiago dakardaz oraingoan bere. Hari baten inguruan talde txiki batek edo besteak plazaratutako ideak barik, han eta hemen nahas-mahas geratu diran ideak batu dodaz saileko bosgarren post honetan.\nEkoLinguA eztabaida-saioak (IV)\nArdi Txikia Beti Bildots\t2017-01-04 22:24\nAurreko hiruretan legetxe, orain be euskerearen inguruan antolatutako EkoLinguA eztabaida-saioan etorkizuneko irakasle-talde bateko kideek plazaratutako ideakaz nator.\nEkoLinguA eztabaida-saioak (III)\nArdi Txikia Beti Bildots\t2016-12-29 12:32\nEkoLinguA eztabaida-saioetan parte hartu dauan talde txiki baten, 14 urteko Aimar izeneko mutikoarena aukeratu dabe solas-jokoan proposatutako txartelen artean: euskerea ikastea "rollo hutsa" begitantzen jako Aimarri. Eztabaida-saioko parte-hartzaileek dinoe oso-osoan identifikau dirala Aimarregaz, dala euren azalean bizi izan dabelako sentipen hori, dala irakaskuntza-praktiketako zentroetan halako esanak entzun deutsiezalako ikasleai.\nEkoLinguA eztabaida-saioak (II)\nArdi Txikia Beti Bildots\t2016-12-15 20:13\nAtalka ekarri gura neukez EkoLinguA eztabaida-saioetan azaleratutako gaietako batzuk; ez dira danak nireak: graduko azken urtean dagozan ikasleen gogoetak dira. Sarri ez dakargu gakorik, egoeren deskribapenak baino; lantzean, dana dala, neure eretxiak edo akorduak bere txertatuko dodaz. Dakardazan gauza asko eta asko jakinak dira eta danok be konturatuta gagoz halangoakaz daborduko.\nEkoLinguA eztabaida-saioak (I)\nArdi Txikia Beti Bildots\t2016-12-13 12:39\nGai gatazkatsuen inguruan eztabaidatzeko jokoak dira Play Device izenekoak, eta euskerearen egoerearen ingurukoa bere badago (euskeraz eta gaztelaniaz): EkoLinguA. Herritarrek hizkuntzen inguruan darabizen argumentuak indartuteko eta egoera linguistikoei ahalik eta erantzunik egokienak emoten lagunduteko helburuagaz sortu eben jolas hau Eusko Ikaskuntzak eta Soziolinguistika Klusterrak.\n‹‹ Aurrekoak 1 2 3 4 ... 19 20 21 22 23 24 25 26 ... 79 80 81 82 Hurrengoak ››


Guraso Elkartea - La Salle Donostia Loiola\nHome » Guraso Elkartea\nIkasturte berria hastean, eta ohitura denez, hitz batzuk luzatzen dizkizuet eskolako aldizkari honetatik. Lehenengo eta behin ongi etorri guraso berri zein zaharrei, eta ez dago esaterik Elkarteko ateak zabalik dituzuela nahi duzuenerako.\n2018-2019 ikasturteak zenbait berri on ekarri dizkigu, besteak beste futbol zelaia eta txikien gela berriak. Honek eskola bizirik dagoela adierazten digu eta hori oso pozgarria da.\nHasteko, urte askotan zehar Guraso Elkartean egon diren guraso batzuen lana eskertu nahi nuke. Batzuk Elkarteko eguneroko lanean, Zuzendaritza Batzordean partehartuz, eta beste batzuk umeen danborradari bere denbora eta ahaleginak eskeiniz. Garai hauetan ez da erraza borondatezko lanerako prest dagoen jendea aurkitzea, baina honetan datza ere bai La Sallek erakutsitako bidea eta gure eskolan inoiz ez dira falta izan horrelako gurasoak eta ziur gaude hemendik aurrera ere ez direla faltatuko. Mila esker bihotz bihotzez!!!\nGuraso Elkarteak aurrera eramaten dituen ikasleentzako jarduerak gogoratu nahi nizkizueke. Garrantzitsuenak hauek dira: Liburukide (testu liburuen berrerabilera), eskolaz kanpoko ikastaroak ikasleentzat (judo, ritmika, euskal dantza, pilota, tenis,..) eta Umeen Danborrada. Aipatzekoa da ekintza guzti hauek aurrera eramateko guraso batzuen lana eta, batez ere, eskolako zuzendaritzatik ematen zaigun laguntza, klaseak eta eskolako beste zenbait toki eskeiniz, dena aurrera ateratzeko. Eskolaz kanpoko ikastaroetan 300 ume baino gehiago dauzkagu, Liburukiden (LH 3tik aurrera) ia ikasleen % 100ak parte hartzen du eta Danborradan 200 ikasle inguru. Ekitaldi guzti hauek guraso guztien elkartasunaz burutzen dira, Elkartasuna ere bait da La Salle Eskolako lemarik inportanteenetako bat.\nIGEtik beste ekitaldi batzuk ere antolatzen dira: Gabonetako jaia, Bazkari Solidarioa, La Salleko familien jaialdia,… Azpimarratu behar ditugu baita ere Ihaueteriko Konpartsa eta Gazte eta Gurasoen Danborrada.\nBukatzeko gustatuko litzaidake gauza bat azpimarratzea, La Salleko altxorrik garrantzitsuena bere ikasleak izan dira, dira eta izango dira. Ezin dugu hori inoiz ahaztu eta horretarako bai eskolak bai gurasook elkarrekin jorratu behar dugu gure ikasleen bidea, denon etorkizuna hor dagoelako\nPrevious post Gelen alokairua\nNext post Batxilergoa


Negu harrigarri bat –\nBehin Arbizun Etxarriko batek hamabi txita lapurtu omen zituen. Harrezkero lapurrari Pio XII deitu omen zioten, «Pio Doze» erdeinu irrigarriz ahoskaturik.\nArbizukoek ez zuten Guardia Zibilera jo justizia eske, inor ez baita eguerdian ilargi bila abiatzen. Nolanahi, etxarriar horri zigor gogorra ezarri zitzaion: etxetik zetorkion izena —goitizena— herriak baztertu eta, harrezkeroztik Pio XII ezizenez ezaguna izan baitzen Sakana osoan. Zigor latza, isun bat ordaintzea baino askoz ere latzagoa, inondik ere.\nJoan Margarit poeta katalanaren “Un hivern fascinant” (Negu harrigarri bat) liburu atera berrian bada “Finalitats” izeneko poema bat, eta amaiera, hauxe: «Ahanzturak ez nau sekula errugabe bihurtuko. Ezjakintasunak, aldiz, beti bihurtzen nau errudun».\nHainbeste urtez eskularru zuriko politikari ustelek egindakoa jakin behar da, ez baikara hamabi txita txikiz mintzatzen ari. Egunen batean, Patxi Zamora eta bera bezalako jendeari esker jakinen dugu. Eutsi goiari!\nKONTUZ! Elkarteak honakoa adierazi zuen emandako prentsaurrekoan:\nPrentsaurreko honen bitartez USTELKERIA KASU BERRI BAT salatu nahi dugu. Errejimena sostengatu zutenak noraino iristeko prest dauden agerian uzten duen ustelkeria kasua.\nHaien etengabeko presioek eta jarritako helegiteek ez gintuzten isilarazi. Lanean jarraitu dugu Nafarroan, gardentasunaren eta aldaketaren alde, ustelkeriaren kontra. Eta orain zitalkeriaz jokatu dute guri maila pertsonalean min egiteko.\n1. Mendekuz jo dute Kontuz-eko bozeramale ezagunenaren kontra. PZ bere lanetik kanporatuarazi dute. PZ 31 urtez hegaldi laguntzaile izan da. Oposizio batzuk gaindituz lortu zuen bere lanpostua. Baina orain Guardia Zibilak abioietara sartu ahal izateko baimena kendu dio “ez gai” dela esanaz. INONGO AZALPEN EDO ARRAZOIRIK EMAN GABE. Enpresak bidegabetzat jo du gertatutakoa baina Patxi Zamora kanporatu egin du. Gainera, nabarmendu behar dugu Zamorak ASTEBETE LEHENAGO BERRITU ZUELA ETA 31 URTEZ ERABILI DUELA abioietan sartzeko txartel hori. Hain justu aurreko azaroan eman zioten Estatu Batuetan sartzeko bisa 2027. urterarte!!! Aldiz, guardia zibilak “ez gai” jo du, bestelako argudiorik gabe. Ez gai.\n2. Nork sustatu du Guardia Zibileko arduradun baten erabaki hori? Ez dakigu, oraingoz!! Baina ongi dakizuenez, Kontuz-ek oso pertsona garrantzitsuak biluztu ditu, bai Nafarroakoak zein estatuan boterearen inguruan dabiltzanak ere. Eta hariak nork mugitu dituen argituko dugu.\nPrentsaurreko osoa irakurtzeko sakatu hemen.\nguardia zibila, kontuz, mendekua, nafarroa, Negu harrigarri bat, ustelkeria


Txikizkako merkataritzaren indizea BMIt\nHomeDokumentazioaDokumentazio zehatzakMetodologiaTxikizkako merkataritzaren indizea BMIt\n142530 (Euskal Estatistika Plana)\nEragiketa honen helburua lortzea da, Euskal AEko Txikizkako Merkataritzaren sektoreko merkatal bilakaeraren eta okupatutako langileen koiunturazko adierazlea. Bide ez-zuzenetik kontsumo pribatuaren adierazle gisa ere erabil daiteke.\nTxikizkako Merkataritza Indizearen biztanleria-eremukoak dira Jarduera Ekonomikoen Sailkapen Nazionalean (JESN 2009) jarduera 47. atalean sailkatuta duten merkataritza enpresak.\nIndustri produkzioaren indizea autonomia-erkidego zein lurralde historikoen arabera kalkulatzen da.\nTxikizkako merkataritzaren koiunturazko indizea hiru hilero osatzen da; Indizeko lagineko merkataritza establezimenduetako hiru hileko bakoitzeko guztizko salmenten eta langile okupatuen datuetan oinarrituz.\nIndizearen oinarrizko aldia eta erreferentzia 2015 da.\nEuskal AEko 50 langile edo gehiago dituzten enpresa guztien eta establezimenduren bat hiru lurraldeetan eduki eta 10/50 bitarte langile dituzten enpresen laginketa exhaustiboa egiten da. Laginketa 300 bat enpresetara (jarduera duten establezimendu guztiak Euskal AEn) zabaltzen da; ausazko laginketa egiten da, hiru etapatan, geruzatze-aldagaiak lurraldea, enplegu-geruza eta jarduera ekonomikoa direlarik.


ESPERIENTZIA PILOTUA: BIOGASA ERABILIKO DA BILLABESA BATEAN\nHasiera>Albisteak>Albiste fitxategia>ESPERIENTZIA PILOTUA: BIOGASA ERABILIKO DA BILLABESA BATEAN\nTCC enpresari utzitako autobus bat erabiliko da, zeinak Iruñerriko Mankomunitatearen Aratzuriko plantan egindako biogasa erabiliko baitu hiri-garraioaren zerbitzuan.\nProiektu pilotu hori klima-aldaketaren aurkako borrokaren testuinguruan kokatzen da, eta, zehatz-mehatz, isurtzeak murrizteko ekintzen barnean, Iruñerriko Mankomunitateak 2014an abiarazi baitzituen.\nHorren bidez, erregai dieselaren alternatibak aurkitu nahi dira, hura entitatearen isurtze-iturri nagusietako bat baita; izan ere, ibilgailu astun asko erabiltzen dira zerbitzu guztiak eman ahal izateko.\nGaur goizean aurkeztu da Ur-hondakinen Aratzuriko Araztegian biogasa arazteko proiektu pilotua, Iruñerriko Mankomunitatearen flotako hiru ibilgailutan erabiltzeari begira: hiri-autobus batean eta hondakinen bi kamioitan. Era berean, banaketa-sarean txertatzeko potentziala ere aztertuko da.\nMankomunitateak, Hera taldeak eta Gas natural Fenosa enpresak batera bultzatu dute proiektua, eta honako enpresa hauek lagundu dute: Nafarroako Gobernuaren mendekoa den NILSA enpresa publikoa, SODENA sozietate publikoa eta TCC eta FCC enpresak, hurrenez hurren, garraio publikoaz eta hondakinen bilketaz arduratzen direnak.\nPlanta esperimentalak sei hilabetez ekoitziko du biogasa. Bi hilabetez, biogasaz hornituko zaie hiru ibilgailuri: inausketako hondakinak biltzen dituzten bi kamioiri –FCCrenak dira eta biogasa erabiltzeko behar den teknologia dute–, eta Mercedes ekoizleak hiri-garraioaren kontzesioduna den TCC enpresari utzitako autobus bati, zeinak bidaiarientzako zerbitzua emanen baitu eskualdeko sarearen zenbait lineatan.\nProiektu hori alor honetan Espainian egiten den lehenbizikoetako bat da, eta Gas Natural Fenosak bultzatzen du gas berriztagarrien –biometanoa da horietako bat– merkatua garatzeari begira.\nEsperientzia pilotua bukatuta, zenbait faktore analizatuko dira, hala nola lortutako biogasaren kalitatea, ibilgailuen kontsumoa eta ekoizpen-gaitasuna. Lortutako informazioa aztertuta, erabakiren bat hartu ahal izanen da erregai jasangarri hori heldu diren urteetan Iruñerriko Mankomunitatearen flotaren zati handi batera zabaltzeari buruz, eta ea bideragarria izan ote daitekeen gas naturalaren sarean sartzea. Hori guztia helburu zehatz bat izanik: Mankomunitatea neutroa izatea Karbonoan 2030. urtean, entitatearen plan estrategikoak berriki onetsitakoarekin bat.


Itziar Garalde: "Gauza arrunt horiek oso bereziak izan daitezke; magia handia dute" - Lea-Artibai eta Mutrikuko Hitza : Lea-Artibai eta Mutrikuko Hitza\nItziar Garalde: "Gauza arrunt horiek oso bereziak izan daitezke; magia handia dute"\nOndarrutarrak ia hiru hamarkada daramatza Atlantikoaren beste aldean bizitzen. Ondarroara bisita motza izan behar zuena, luzatu, eta bitartean egindako lanak ikusgai ipini ditu.\nItziar Garalde, erakusketako lan bat eskuan.\nAurreko barikuan [urriak 2] zabaldu zituen ateak Itziar Garalde (Ondarroa, 1966) artistaren Begirada gardena. La magia de los objetos cotidianos erakusketak. Lanak domekara [urriak 11] arte daude ikusgai, udal erakusketa aretoan.\nLanetako asko itxialdian sortutakoak dira, ezta?\nBateren bat lehenagokoa ere badago, baina gehienak Ondarroan egon naizen tartean egindakoak dira. Berez ez ditut erakusketa baterako asmoagaz egin. Martxoan, berez, Managuara (Nikaragua) bueltatu behar nintzen, baina koronabirusaren alarma egoerak bertan harrapatu ninduen, eta nahi barik denbora luzatzen joan da. Hemen egon naizen hilabete guztietan lanean ibili naiz. Managuako Arte Eskolan eskolak ematen ditut, eta ikusgai dauden irudietako asko nire ikasleekin batera egin ditudan ariketak ere badira.\nEta zelan sortu zen ideia?\nDuela aste pare bat lagunartean hemen egon naizen tartean zer egiten ibili naizen irten zuen, eta erakusketa egitera animatu ninduten. Bueltatzeko oraindik data zehatzik ez nuenez, nahikoa lan ere banituenez eta udal erakusketa aretoa ere libre zegoenez, erakusketa antolatzea erabaki nuen. Ez dut uste inoiz erakusketa bat hain azkar antolatu dudanik. Erlojupeko bat modukoa izan da; hiru egunean dena muntatuta zegoen. Hurrekoei esker, azkar egin dugu.\nItxialdiari orduan probetxua ateratzen jakin diozu.\nEgoera eskasari ere etekina atera behar zaio. Bi hilabetetarako etorri nintzen Ondarroara, baina hegaldia galdu eta itxialdiak bertan harrapatu ninduen. Dena luzatu zen, eta konfinamendua bertan egitea egokitu zitzaidanean, denbora nuela konturatu, eta margotzeko materiala ere banuenez, amaren etxeko ganbarari probetxua ateratzea pentsa nuen. Amari, gainera, Zubi Zaharraren koadro bat egitea zor nion, eta hori izan zen lehenengo lana.\nZenbat lan daude ikusgai?\nIrudiak eta koadroak batuta, 40 bat lan daude berton. Zerikusia duten lanak eta gaiak batera ipini ditut. Alde batean, eguneroko erabiltzen ditugun gauzak agertzen dira. Objektu horiei, normalean, ez diegu garrantzi handirik ematen, baina ondo begiratuz gero, egunero erabiltzen ditugun gauza arrunt horiek oso bereziak izan daitezke; magia handia izan dezakete. Beste alde batean, paisaiak batzen dituzten margolanak daude.\nGehienak irudi figuratiboak dira.\nGarai batean espresionismoa gehiago lantzen nuen, baina urteak pasa ahala, figuraziora hurreratzen joan naiz. Nire lanek marra asko dituztela esan ohi didate; egia esan, xehetasunei gehiago erreparatzen diet orain, eta gero eta xehetasun gehiago sartzen ditut. Asko arkatzagaz eta ikatz ziriagaz egindako lanak dira. Xehetasunak jaso nahian, lan asko arkatzagaz edo punta oso fina duten errotulatzaileekin egiten ari naiz aspaldian.\nBarikuan inauguratu zenuen erakusketa.\nZegoen eguraldia kontuan hartuta, lehen eguna nik pentsa baino hobeto joan zen. Ezagutzen ez dudan publiko bat ere bertotik ikusi nuen, eta hori positiboa iruditu zitzaidan. Bertaratu zirenak oso interesatuta ikusi nituen.\nDomekara arte zabalik dago erakusketa. Zer espero duzu?\nLan klasiko batzuk daude ikusgai, baina, aldi berean, objektu txikiei buruzko lanek beste publiko bat erakarri ahal dezaketela iruditzen zait. Ezohiko gauza arrunt bat irudi batean jasota ikustea ez da oso ohikoa. Normalean, bodegoietan bestelako irudiak margotzen dira, baina abarketa, lanpara edo aulki bat margotzea ez da ohikoa. Asko sentituta eta maitasun handiagaz egin ditudan lanak jaso ditut erakusketan, eta nahi duen guztia gonbidatuta dago.


Europako Migrazioen Lehen Foroa: Migrazioaren giza aurpegia - EBko erreportaria\nAsilo eskatzaileei, errefuxiatuei, migratzaileei deitzen diegu. Hainbat herrialdetatik datoz eta esperientzia desberdinak bizi izan dituzte, baina guztiek gauza bera dute: bizitza lasaia.\nEuropako Batzordearen eta Europako Ekonomia eta Gizarte Batzordearen (EESC) elkarlanean antolatu den Migrazioen Europako Lehen Foroa 26 eta 27 urtarrilean egin zen EESC Bruselan. Foroak, nazioko eta nazioarteko adituek eta EBko goi mailako funtzionarioen ekarpenak bildu zituen, baina errefuxiatuen eta salbatzaileen lekukotasunak, beren bizitzako esperientziak partekatu eta migrazio-fluxuei aurpegia eman zieten, askotan gaizki erretratatutako komunikabideetan. Europar Batasunera datozen asilo eskatzaileen eta iheslarien babes handiagoa behar dela azpimarratuz, ekitaldiak, 200 parte-hartzaile baino gehiago bildu zituelarik, kontrabandoari eta gizakien trafikoari aurre egiteko planteamendu posibleak ere eztabaidatu zituen.\nBi eguneko ekitaldiari hasiera emanez, Luis Miguel Pariza Castaños KESEko kideak azpimarratu zuen "Foro honek etorkizuneko migrazioari buruzko Europako Agenda prestatzeko gizarte zibilaren iritziak entzuteko aukera paregabea" azpimarratu zuen. Pariza Castaños CESEren Immigrazioari eta Integrazioari buruzko Ikerketa Talde Iraunkorreko kidea gehitu du: "gure erronka da pertsonen bizitza salbatzea, jasotzea eta baldintza duinak eskaintzea. Baina babes maila optimoa eskaintzen al diegu?" EBko Kontseiluko Italiako lehendakaritza ohia goraipatuz Mediterraneo itsasoan Mare Nostrum erreskatatzeko misioetan, esan zuen: "Kapitalaren, ondasunen eta zerbitzuen mugikortasuna duen mundu globalizatu batean bizi gara, baina badirudi pertsonak eta haien eskubidea ahazten ditugula. msgstr "mugitu bizitza hobea bilatzeko".\n"Asilo sistemak laguntzeko iritzi publiko sendoa behar dugu", azpimarratu du Vincent Cochetelek, UNHCR Europarako Bulegoko zuzendariak. "Itsasoa da gaur egun azken muga askea, eta Mediterraneoan zeharkatzen duten gehienak gerratik, jazarpenetatik eta ustelkeriatik ihesi doaz. Ez dira errefuxiatu ekonomikoak, askok uste ohi duten moduan"\nHaakon Svane Norvegiako Armadoreen Elkarteko ordezkaria eta Christian Remøy marinelarentzat "itsasoko errefuxiatuen kopurua ez da aurrekaririk izan 70eko hamarkadan Vietnametik ihes egin zutenetik". Itsasokoak lehen lerroan daude eta askotan ez dira nahitaez trebatu edo prestatu behar ez dituzten tragedia humanitarioen aurrean. "Guretzat ez da garrantzitsua jakitea erreskatatzen ditugun pertsonak errefuxiatuak diren edo ez, lehenik eta behin arriskuan dauden pertsonak dira eta gure betebeharra da haiei laguntzea", amaitu dute bi hizlariek.\nNigidatik Italiara ihes egin zuen Majid Hussainen eta Eritrea Suediara joandako Milen Eyoben testigantza sendoen gainetik, foroa asilo prozedura mugetara iristeko, nazioarteko babesaren onuradunak integratzeko, aurkako borrokarako tailerrak banatu ziren. migratzaileen kontrabandoa eta informazio egokia behar izatea jatorrizko zein igarotako herrialdeetan.\nIrini Pari, CESEren Immigrazioari eta Integrazioari buruzko Ikerketa Talde Iraunkorreko presidenteak azpimarratu duenez, "migrazioari buruzko epe luzeko ikuspegia aztertu eta ikuspegi integrala garatu behar da.: Europak gehiago behar du eta egin dezake ".\nAmaitzeko, Henri Malosse Europako Ekonomia eta Gizarte Batzordeko presidentea esan zuen: "Jada ezin dugu itxaron eta ahaleginak Estatu kideen artean banatu beharko lirateke orain. EBk erreakzionatu behar du eta oso azkar erreakzionatu behar du. Benetako larrialdia dago." Legez kanpoko "hitza, migratzaileei dagokienez, debekatu egin behar da, onartezina da segurtasunean eta bakean bizi nahi duten pertsonak definitzeko erabiltzea. Europak bide seguruak ireki behar dizkie errefuxiatuei, pertsona horiek kontrabandisten eta trafikatzaileen eskuetan erortzen badira, ez baitugu bide bat sortu huts egin Asiloa ez da pribilegio bat, Nazio Batuen printzipioetan jasotako eskubidea da ". Malosse-k gehitu du: "KESEk gizarte zibilarekin kontsultatuta egindako migrazio politika bateratua defendatzen du".\nGai erlazionatuak:Europako BatzordeakEuropako Ekonomia eta Gizarte BatzordeaMigrazioen Europako Foroaezaugarrifull-image


Bilera Hezkuntza sailburu berriarekin | Ikastolen Elkartea\nBilera Hezkuntza sailburu berriarekin\nGaur goizean egin dugu lehenbiziko bilera lanari ekin berri dion Hezkuntza Sail berriarekin, Jokin Bildarratz sailburua bera buru zuela. Bilera honetatik atera dugun ondorio nagusia sailburuak eta sailak elkarlanerako erakutsi duten prestutasuna eta borondatea izan dira.\nBi gai nagusi izan ditugu mahai gainean.\nLehena izan da ikasturte hasi berri honetako egoeraren azterketa, bereziki Covid 19 birusaren pandemiak hezkuntzan eragindako egoeraren azterketa. Ikastolen Elkartetik, ikastolaz ikastola egin dugun azterketaren eta diagnosiaren emaitza aurkeztu dugu. Hezkuntza sailburuak konpromisoa hartu du gure diagnosiari epe jakin batean erantzuteko. Abiapuntu gisa ikusten dugu, eta erantzunaren zain geratzen gara.\nBigarren gaiari dagokionez, sailburuak Hezkuntza Sailaren aurrera begirako egitasmoak aurkeztu dizkigu, eta legegintzaldi honetako lehentasunak zeintzuk izango diren esan digu. Horietatik lehena euskararen indarberritzea da, eta poztu gara hala izatea. Beste lehentasunek ere garrantzi handia daukate: Hezkuntza Legea, Hezkuntza sistema berritzea eta finantzaketa.\nHezkuntza sailburu berriak erakutsitako elkarlanerako borondate eta prestutasunari erantzunez, ikastolen izenean ere elkarrekin lan egiteko prestutasuna adierazi diogu, gure borondatea baita beste erakunde eta hezkuntza eragileekin batera urratsak egitea euskara biziberritzeko eta hezkuntza sistema berritzeko, Euskal Herrirako hezkuntza sistema propio bat eraikitzeko bidean.


Jangelako Zuzendaritzan eta Bezeroen Arretan Aditua\nJangelako Zuzendaritzan eta Bezeroen Arretan Unibertsitate Aditua ikastaroaren Diploma\nEDIZIO BERRIA 2023KO OTSAILAN HASIKO DA\nFormakuntza-programarik osoena, 2 hilabetean bakarrik jangelako profesional garaikide bilakatzeko.\nOndo ezagutu produktuak eta zerbitzu-teknikak, eta eskuratu psikologiari buruzko ezagutzak, taldeak kudeatzeari buruzkoak eta bezeroen esperientziari, jangelako teknologiei, komunikazioari eta salmenta-tresnei buruzkoak.\nZuzendu jangela konfiantzaz, prozesuak optimizatuz eta negozioari eta bezeroei balioa emanez\nPrograma trinkoa, jangelako erreferenteek eta ikasketa-programako ikasgaietan adituak diren irakasleek eskainitako master classak, ikaskuntza-bisitak eta ikasturte amaierako proiektu tutorizatua.\n• Jatetxeetako zerbitzu-zuzendaritzan, ostalaritzan edo zerikusia duten beste diziplina batzuetako tituludunak.\n• Profesionalki eboluzionatu nahi duten jangelako profesionalak, hala nola zerbitzariak, maître edo jantokiburuak eta jatetxe-kudeatzaileak.\n• Jangela eta bezeroen arretaren arloko azken joerak ezagutu nahi dituzten irakaskuntzako profesionalak.\nPositiboki baloratuko da ikasleak, gutxienez, 2 urteko esperientzia izatea jangelako eta jatetxe-zerbitzuko langile gisa.\nProgramak 6 modulu eta ikasturte amaierako proiektua ditu (10 ECTS)\nJangelak gaur egungo jatetxeetan duen papera\nPsikologia eta komunikazio-gaitasunak, jangelan aplikatuta\nZerbitzuen, esperientzien eta jangelako sentsorialtasunaren diseinua\nKudeaketa-tresnak: jangelako kudeaketa integrala hobetuz\nJatetxeko produktuak: ardoaren, garagardoaren, kafeen, koktelen eta beste produktu batzuen kulturan murgiltzea\nJangelako teknologia; hurbilketa, aro digitalera\nEgungo ikasketa-planari buruzko informazio gehiago behar baduzu, jaitsi programa:\n• Gai hauen inguruko ezagutza aurreratuak eskuratzea: jangelako funtzionamendua, zerbitzu-teknikak, hainbat motatako jatetxeetako zerbitzuak eta zerbitzu motak.\n• Bezeroaren barne zein kanpoko psikologiako gaitasunak garatzea, baita hitzezko eta hitzik gabeko komunikazio-teknikak ere, establezimenduko salmentak areagotu eta taldeak kudeatzeko helburuarekin.\n• Zerbitzuak eta esperientziak diseinatzeko tresna nagusiak ezagutzea, helburu hauek lortzeko: zerbitzuaren kalitatea, gogobetetasuna eta bezeroen fidelizazioa.\n• Ezagutza aurreratuak eskuratzea garagardoen, kafeen, koktelen, gazten, urdaiazpiko-ebakeraren, ardoaren eta produktu desberdinak uztartzearen inguruan, bezeroei aholkuak eman eta beraien beharrak ase ahal izateko.\n• Jangelako zerbitzu modernoetan erabiltzen diren tresna teknologiko nagusiak eta sare sozialak erabiltzeko jardunbide egokiak ezagutzea.\n• Kudeaketa-gaitasunak eskuratzea, prozesuak optimizatu, bezeroa asebete eta salmenta-puntuaren errentagarritasuna areagotzeko.\nIRAUPENA: 10 ECTS.\nESKOLA ALDIA: 2023ko otsailetik apirilera\nORDUTEGIA: Astelehenak eta 7 astearte 9:15tatik 18:30tara. *\nIKASLE KOPURUA: 20\nIZEN EMATEA: Izen ematea 2022ko uztailean irekiko da.\nBasque Culinary Centerren, learning by doing metodoan oinarrituta ikastearen alde egiten dugu; hortaz, ikastaroan ikasitako kontzeptuak praktikan jartzeko aukera izango duzu.\nHonako kontzeptu metodologiko hauetan oinarritzen da irakaskuntza eta ikaskuntzako prozesua:\n• Saiorako aurreikusi diren gaien azalpen teorikoa.\n• Gai guztien azterketa eta partaidetzako hausnarketa, eta jangelan eta zerbitzuan aplikatu ahal izateko ariketa praktikoak.\n• Proiektuko ariketa ez-presentzialen laburpena eta bateratze-lana.\n• Jardunbide egokiak ezagutzeko ikaskuntza-bisitak.\n• Saioak ardoak dastatu eta uztartzeko, garagardoa zerbitzatzeko, kafe perfektua egiteko, koktelak prestatzeko, eta abarrerako.\nSektoreko erreferentziako eta ikasketa-programarekin loturiko beste diziplina batzuetako profesionalen master classak. Esperientzia erreal eta inspiratzaileak.\nIkaskuntza-bisitak: Ikasgaien edukiak azalduko dituzten bisitaldiak leku interesgarrietara egingo dira.\nIkasturte amaierako proiektua: ikasturte osoan, establezimendu baterako jangelako eskuliburu bat sortzeko lan egingo dugu, eskuratutako ezagutzak bertan txertatzeko. Adituek tutorizatuko dute proiektua.\nCurriculumetik kanpoko praktikak: ikastaroak irauten duen bitartean, alegia, apiriletik ekainera, ikasleak aukera izango du formakuntza curriculumetik kanpoko praktikekin osatzeko.\nHonako hauek osatuko dute irakasle taldea:\nUnibertsitate Aditua ikastaroko koordinatzailea\nBasque Culinary Centerreko jangelaren arloko irakasleak\nProgramako ezagutza-arlo desberdinetako irakasle adituak:\nF&B eta jatetxearen kudeaketa.\nLaneko segurtasuna, elikagaien segurtasuna eta jasangarritasuna.\nProduktuetan adituak: enologoak, sommelierrak, tabernariak, etab.\nAdimen emozionalean, psikologian, taldeen kudeaketan eta lidergoan adituak.\nCustomer Experience Managerrak eta barrualdeen eta ontziteriaren eta sentsorialtasunaren diseinatzaileak.\nSektoreko erreferentziako gonbidatuek eskainitako master classak: Ospe handiko maîtreak eta sommelierrak eta beste diziplina batzuetako adituak.\nIkasturte amaierako proiekturako tutore taldea.\nPrograma honek 2.775 euroko prezioa du eta hoenla ordainduko da:\n• Zenbatekoaren % 40, hau da, 1.050 euro, hautagaia onartu egin dela baieztatzen denean, lekua erreserbatzeko.\n• Gainerako zenbatekoa, 1.575 euro, programa hasi baino bi aste lehenago.\n• Nafarroako Ostalaritza Elkarteko bazkideak: % 5eko deskontua\n• Euro-Toques elkarteko bazkideak: % 5eko deskontua\n• Basque Culinary Centerreko ikasleak: % 5-10eko deskontua\n*Deskontuak ez dira metagarriak\nHobariak eskuratzeko aukerak:\nDirulaguntza jasotzeko aukera (zati bat edo osorik ordaintzeko) Fundación Tripartitaren bidez:\nBasque Culinary Centerrek ikasleak onartzeko sistema bat du; izan ere, gure ikasleek ikasketa plan berritzaile eta zorrotz bat arrakastaz gainditzeko ezinbestekoak diren gaitasun pertsonalak eta maila akademikoa badituztela ziurtatzea du xede.\nOnartzeko Batzorde bat izango da onartutako hautagaiak aukeratzeaz arduratuko dena.\n1 Izena ematea:\nInteresa duten ikasleek behin-behineko izen ematea egin behar dute on line, eta izena emateko tasa ordaindu behar dute.\n• Argazki 1, nortasun agiriko argazkiaren neurrikoa\n• NAN edo pasaportearen fotokopia\n• Prestakuntza programa egiteko Motibazio Gutuna\n2 Hautagaitzak aurkeztea:\nHautagaitzak aurkezteko epea plazak amaitu arte egongo da irekita. Gehienez 20 ikasle onartuko dira. Hautagaitzak jaso eta hilabete baino lehen emango zaie erantzuna.\nIkastaroan sartzeko baldintzei edo prozesuari buruz inolako galderarik izanez gero, ez izan zalantzarik eta jarri gurekin harremanetan cursos@bculinary.com helbide elektronikoan.\n2023ko otsailetik apirilera\tde Astelehenak eta astearteak 9:15tatik 18:30tara.\nJANGELAKO ZUZENDARITZAN ETA BEZEROEN ARRETAN UNIBERTSITATE ADITUA IKASTAROAREN DIPLOMA IKASTAROA egitea interesatzen zaizu?


referentziak: Nik salatzen dut\nIkusirik eta irakurririk hau titulua Nik salatzen dut etorriko zaikeo bati baino gehiagori gogora J'eccuse izkiriatua hak Emile Zola frantzesak an L'aurore egunkaria 1898 urtean buruz Dreyfus affaira, baina nire oraiko honek ez du deus zerikusirik edo relationerik kin hain gorabehera importanteko artikulua (Dreyfus affaira) salvu koinzidentzia lexikala baina ez semantikoa. Nirea da asko (edo askoz) gutiago importantea eta tranzendentala baina aitzitik ba du edo bedere ba duke bere importantzia handia -beti relativoa- an euskara.\nHau guzia diot ze irakurri dut (Berria, domekea 19 martxoa 2006, Igandea supplementua) artikulua titulatzen Prozesu kriminalak zeinak du subtitulua\n"Nazioarteko Zigor Auzitegia: mundu ordena berriaren zaindari" liburuaren egileak Slobodan Milosevicen aurkako epaiketa oinarrizko bermeak bete gabe abiarazi zela salatu du.\nPhrase honen, phrase bakar honen, strukturea da\nBeraz bada hau da strukturea\n(... ) egileak (....) salatu du.\nHau da phrasea bere laburrean. Nik diodana eta salatzen' da ze dago lar urrundurik egileak ganik bere verbua salatu du, sobera urrunduak. Hortara (edo luzeago, horretara) redaktatzea sarturik tartean horren "lukainka luzea" da kaltegarri tzat euskara eta betez ere gu irakurle euskaldunok. Hori nahi nuen salatu, j'accuse, akkusatzen dut.\nLitzateke, esaterako, asko errezago (edo, askoz errezago) ulertzen gabe urrundu subjektua ganik verbua, hontara\n"Nazioarteko Zigor Auzitegia: mundu ordena berriaren zaindari" liburuaren egileak salatu du Slobodan Milosevicen aurkako epaiketa oinarrizko bermeak bete gabe abiarazi zela.


2008 apirila | Boligrafo gorria\nViagra saldu nahi dizuten lagunak hauek dira\nBadira pertsonen historian erantzunik inoiz aurkitu ez duten galderak. Batzuk filosofiko eta sakonak (“Zergatik?” klasikoa); etxekoagoak besteak (“Nondik ateratzen dira goizeko zilborreko kotoi-pilotak?” ala “Nork asmatzen ditu txisteak?”). Aitortu behar dut gaur arte e-postara iristen zitzaizkidan spam mezuen jatorria misterio handi horien artean neukala. Eta gaur arte diot, misterioa argitu baita azkenean. Sarean saltsan IT News webgunera iritsi naiz eta hango titular batek begiak...\nAski al da?\n¡Basta ya! dirurik gabe geratu da antza: euren webgunea berritzeari utziko diotela iragarri dute. Eta webgunea berritzeko sosik ez daukan “gizarte mugimendua”, ez da gizarte asko mugitzeko gai. Barkua aspaldi ari zen hondoratzen eta hemen inork ito nahi ez duenez, azken tripulanteek hortzak izerdituz helduko diote Rosa Diezen UPyD-k Espainiako Kongresuan lortu duen eserlekuari. Derrigorrezko barretxoak apalduta, har dezagun minutu bat gaiarekin estuki lotuta dagoen gogoeta bat...


Afrika, lehortetik haratago - Kaidara\nGlobal express-eko edizio honetako helburua, lehortea gosete bilakarazten duten faktoreak ezagutu eta atzematea da. Bi irudi aztertzetik abiatuta, lehendabiziko jarduerak estereotipoak hautsi nahi ditu, herrialde berean bizi diren errealitate desberdinak erakutsiz. Ondoren, Etiopiako datu nagusiak bila ditzan eskatuko zaio ikasleari, herrialde horretako aspektu geografiko, sozial eta ekonomiko zenbaiten berri hartzeko eta horrela jasoriko informazioa eta hedabideen bitartez iristen zaiguna elkarrekin erkatzeko. Testu eta lekukotza zenbait irakurriz, ikusi ahal izango da herrialde horrek bizi duen giza krisia lehortearen ondorio bakarrik ez dela; aitzitik, lehortea pobreziari eta prekarietatezko egoera estrukturalari erantsi zaie eta herritarren bizi kalitatean du eragin latza: hemen ere, herritar xumearen oinarrizko eskubideak urratzen dira. Horretarako, krisi egoeran eragina duten kausetako batzuk ezagutarazi eta atzemango dira eta horiek herritarrengan dituzten ondorioekin lotzea proposatuko da. Azkeneko jardueraren xedea, ikaslearen izpiritu kritiko eta parte-hartzailea sustatzea da, pobreziaren kausen aurrean jarrera kritikoa har dezan bultzatuz.


Praktika onak boluntariotza eta sareko lanean\noluntariotzaren Espainiako Plataforma\nDokumentu honetan sareak, helburuak lortzeko bitartekoak direla adierazten da. Sarean lana egiteko praktika honak jasotzen ditu.\nEgin klik deskargatu edo ikusteko\nBoluntariotzaren kudeaketan praktika onak\nLiburu hau boluntariotza entitateetako boluntarioen arduradunei zuzendua dago. Boluntariotzaren antolaketa prozesuaren inguruko informazioa jasotzen du.\nBoluntariotza entitateen etika kodea\nBoluntariotzaren Espainiako Plataforma\nBoluntariotzaren Espainiako Plataformak, hausnarketa eta ekintzarako formazio tresna bezala, Boluntariotza Entitateen etika kodea eratzeko prozesua hasi zuen 1999 urtean, dokumentu hau osatu arte.\nEAEko boluntariotzari buruzko azterlana: kuantifikazioa eta ezaugarriak 2012\nEuskal Autonomia Erkideko boluntariotzari buruzko azterlana burutzean eta argitaratzean bere egunean hartu zuen konpromisoa bete du Eusko Jaurlaritzak, Boluntariotzaren II. Euskal Planaren 2011-2012rako luzapenean jasota dagoena. Lehen aldia da Euskal Autonomia Erkidegoa osorik hartzen duen azterlana egiten dena, eta beraz, hemen jasotzen den informazioak euskal boluntariotzaren errealitatera hurbilduko gaitu.\nBoluntariotzako erakunde izatea\nEskuliburu honen bidez, boluntak eztabaidan sartunahi du, ideiak eta jarraibideak eskainiz zalantzakargitzeko, mugak zehazteko, esparruak etakontzeptuak finkatzeko; labur esanda, bereesperientziatik abiatuz, boluntariotzako erakundeaeta gizarte ekintza boluntarioa zer den eta zer ezden azaldu nahi du\nElkarlanean indarra. Sarean lan egiteko gakoak\nLaburbilduz, ez dugu izaera eraldatzailea duen sare-lanekogida edo eredu bakarra aurkezten, prozesu horretanbarneratuta dauden pertsona, talde eta sareek modukolektiboan eraikitako ohar edo jarraibide batzuk baizik,eta gizarte ekitatibo eta inklusiboen berregiteko lineala ezden baina konplexua den prozesuan orientatu dezaketenjarraibideak.\nOinarrizko kirolean lan jardueraren eta boluntarioen jardueraren erregulazioari buruzko gida\nEusko Jaurlaritza eta Foru Aldundiak\nEspainiako Gobernuaren Lan eta Gizarte Segurantza Ministerioak klubetan eta irabaziasmorikgabeko kirol-erakundeetan garatutako jarduerari buruz egindako ikerlan batek (2014kouztailekoa) kirol-erakundeekin lotutako pertsona guztiek garatutako jarduerak indarreko lanarauetaraegokitzera behartu du, kirolaren esparruan ere, betiere egindako jarduera lanekoabada. Zentzu berean, 2009. urtetik, Auzitegi Gorenaren jurisprudentziak lan-loturatzathartu behar denaren interpretazio zabala ezarri du, baina kirol erakundeen ordaindutakozenbatekoak, handia edo txikia izan, ez du garrantzirik gogoeta horretan. Halaber, Laneko etaGizarte Segurantzako Ikuskatzailetzak egindako kontrol-lanak kirol sektoreko kolaboratzaileeneta haien erakundeen arteko hainbat lotura erregularizatu ditu.\nErronka Garbia. Ekitaldien antolaketa ingurumen irizpideekin egiteko eskuliburua\nEusko Jaurlaritzaren Ihobe sozietate publikoak ingurumenaren aldetik jasangarria den ekitaldi bat antolatzeko eta ziurtatzeko gakoak aurkeztu ditu, sektoreko enpresekin egindako jardunaldi tekniko baten esparruan. Ihobek enpresa horiei entitate publiko horrek berak diseinatutako «Erronka Garbia» metodologia aurkeztu die.\nDosier honetan aurkezten diren testuek norberaren ikuspegiak eta kokatutako esperientziak oinarri hartuta eraikitako begirada bat eskaintzen dute. Azaldutako ikuspegien eta errealitateen aniztasunaren bidez, agerian jarri nahi izan da beharrezkoa dela begirada feminista bat hartzea, eredu berri bat eraikitzeko, herri-jakintzetan, klasean, etnian eta lurraldean errotutako ekonomiak oinarri hartuta.\nGizarte ekimeneko GKEen planifikazio estrategikorako gida\nGizarte Ekimeneko GKEen plataforma\nGida hau gazteleraz dago.\nEkitaldiak antolatzeko irizpideak. Planifikatu ekitaldi jasangarri bat, inklusiboa, jatorra, atsegina, sormenezkoa...\nGizarte eraldaketarako kanpainetarako gidaliburua


… ezagutzen – Deusto Campus San Sebastián\nDatorren maiatzaren 11ean Xabi Prietorekin hitz egiteko aukera izango dugu, Deusto Campus Kirolak arloak bultzatutako “…ezagutzen” programako lehen gonbidatu gisa\nAsteartean, maiatzaren 11ean, hasiko da Deusto Campus Kirolakek bultzatutako “…ezagutzen” programa. Unibertsitateko ikasleek osatutako sortzaile-talde berriaren laguntzaz eta Imanol Artola DUko ikasle ohi eta komunikatzaile profesionalaren parte-hartze bikainari esker sortu da. Lehenengo gonbidatua Xabi Prieto izango da eta elkarrizketa maiatzaren 11ean ikusi ahal izango da 22.15etan Deustuko Unibertsitateko YouTube kanalean.\nSaio honen helburua kirolaren munduko pertsonaia ezagunak hurbilago eta pertsonalago ezagutzea da. Hainbat kirol-diziplina eta -esparrutako kirolariak gonbidatuko eta elkarrizketatuko ditugu. Elkarrizketa Imanol Artolak egingo du, baina unibertsitateko komunitateak galderak proposa ditzake.\nEz galdu “… esagutzen” programa berriko lehen elkarrizketa hau. Gogoratu! Maiatzaren 11ean, asteartea, 22:15etan, Deustuko Unibertsitateko YouTubeko kanalean.


Hazparneko sortzaileak — Kulturaz\nHazparneko sortzaileak Hazpanart Elkarteko sei margolariren erakusketa. Maiatzak 4ra arte ikusgai. Azpeitia eta Hazparne senidetu zirela 30 urte bete dira aurten eta horren harira antolatutako erakusketa da. Azpeitiko sortzaileek Hazparnen erakusketa jartzea izango da egitasmo honen hurrengo urratsa. https://www.kulturaz.eus/agenda/hazparneko-sortzaileak https://www.kulturaz.eus/agenda/hazparneko-sortzaileak/@@download/image/Hazparneko.JPG\nHazpanart Elkarteko sei margolariren erakusketa. Maiatzak 4ra arte ikusgai. Azpeitia eta Hazparne senidetu zirela 30 urte bete dira aurten eta horren harira antolatutako erakusketa da. Azpeitiko sortzaileek Hazparnen erakusketa jartzea izango da egitasmo honen hurrengo urratsa.


Ehunmilak 2018: lasterketa bertan behera geratu da ekaitzen ondorioz\nLasterketa bertan bera utzi dute eta 893 atleta ebakuatu dituzte, ekaitzen ondorioz\nAzken eguneratzea: 2018/07/14 11:40 (UTC+2)\n"Korrikalariak ebakuatzeko plana oso ondo joan da eta, dirudienez, korrikalariak ados daude guk hartutako erabakiarekin, eta hori da garrantzitsuena", esan du antolatzaileetako batek.\n'Tximistek sortzen zuten arriskurik handiena'\nEhunmilak Ultra-Trail lasterketa bertan behera utzi behar izan dute ostiralean Gipuzkoan izandako ekaitz handiengatik. Gainera, 893 atleta ebakuatu behar izan dituzte antolatzaileek jarritako autobusetan eta Gurutze Gorriaren ibilgailuetan.\nIgnacio Martin antolatzaileen bozeramaileak azaldu duenez, Arrastaka Mendi Taldean eguraldiaren iragarpenak gertutik jarraitu dituzte, ekaitzen ondorioz alerta horia deituta zegoelako. Hala ere, aurreikusitako bi lasterketak abian jartzea erabaki dute: Ehunmilak, 168 kilometrokoa, eta G2H, 88 kilometrokoa.\nBaina eguraldiak okerrera egin du eta 00:30ak aldera Ehunmilak lasterketa Azpeitian neutralizatzea erabaki dute, 52 kilometro egin ostean, eta G2H, berriz, Larraitzen (Abaltzizketan) neutralizatu dute, 19 kilometro egin ostean. Eguraldiak hobera egiten zuen ala ez ikusi nahi zuten. Hala ere, okerrera egingo zuela ikusita, “bi lasterketak bertan behera uztea erabaki dugu, korrikalariek kalterik ez izateko”.\n"Ebakuazio plana oso ondo joan da eta, dirudienez, korrikalariek guk hartutako erabakia onartu dute, eta hori da garrantzitsuena", esan dute antolatzaileek. Hirugarren lasterketa bat jokatzear da oraindik, igandean, eta horretan "arazorik ez izatea" espero dute.


Abian da “365 JAZZ BILBAO” zikloaren bederatzigarren denboraldia\nGuztira, 4 kontzertu Regina Carter biolin-jotzailearen (apirilaren 26an), Sendecki eta Olejniczak bikotearen (irailaren 21ean), John Scofield gitarra-jotzailearen (urriaren 19an) eta Francisco Jazz Collective taldearen (azaroaren 9an) eskutik.\nAurten ere Bilbao 700 Fundazioak “365 Jazz Bilbao” zikloa antolatu du, mundu osoko jazz musikako artista handiek osatutako kartelarekin.\nApiriletik azarora arte luzatuko den zikloaren bederatzigarren edizioan punta-puntako artistak izango ditugu Bilbon; besteak beste Regina Carter biolin-jotzailea, Sendecki eta Olejniczak bikotea, John Scofield gitarra-jotzailea eta San Francisco Jazz Collective taldea.\nAurtengo edizioa apirilaren 26an hasiko da Regina Carterren kontzertuarekin eta azaroaren 9ra arte iraungo du. Zikloko lau kontzertuak Campos Antzokian izango dira 20:00etan.\n‘365 Jazz Bilbao’ zikloak irmo eusten dio jazz zaleei edo aurrenekoz entzuten dutenei kalitaterik bikaineneko programazioa eskaintzeko asmoari; izan ere, zikloa dagoeneko finkatuta baitago uriko kultur eta aisialdiaren barruko bederatzi urteko ibilbide luzean.\nSarrerek 6 euro balio dute eta Kutxabank kutxazainetan, www.kutxabank.es web orrian eta Campos Antzokiko txarteldegietan eskuratu daitezke.\nBilbao 700 Fundazioak antolatutako ‘365 Jazz Bilbao’ zikloari buruzko informazio guztia:www.bilbao700.eus.\nCampos Elíseos Antzokian\nHainbat musika-motaren eragina du: R&B erritmoena, musika hinduarena eta musika klasikoarena. Bere estreinako esperientzia musikalak Detroit-en izan zituen, bere jaioterrian, Detroit Civic orkestra sinfonikoko eta pop eta funky musikako Brainstorm taldeko kide moduan. Horrela, zaildu egin zen artista askorekin jardun ahal izateko. Aretha Franklin eta Patti Labelle-kin grabatu du, Kerry Barron jazzeko behinolako piano-jotzailearekin edo Wynton Marsalis-ekin. 2011ko abenduan Genoa-n (Italia) jazzeko lehenengo artista eta lehenengo afroamerikarra izan zen jotzen Gesuko Guarnerin. Reginak, bai biolin-jotzaile moduan, bai orkestrako zuzendari moduan, arrasto ezabaezina utzi du jazzaren munduan eta arlo horretako artistarik ezagunenetakoa da gaur egun.\nSENDECKI – OLEJNICZAK\nMusikari bi hauen kolaborazioa hirurogeita hamargarreneko hamarkadaren amaiera aldekoa da, Polonia osoan ezaguna zen Extrebal jazz taldeko kideak zirenekoa. 1999an Vladyslav Sendecki eta Andrzej Olejniczak batu ziren Frankfurt/Main-eko (Alemania) Jazz jaialdian parte hartzeko eta euren arteko kolaborazioa indarberritzea erabaki zuten. Vladyslav Sendecki gaur egun piano-jotzailea, konpositorea eta moldatzailea da. Kritika amerikarrak mundu osoko jazz musikako bost piano-jotzaile onenen artean sartu du. Bestalde, Andrzej Olejniczak Espainian bizi da 1984az geroztik eta hainbat proiektu musikaletan parte hartzen du, jazzekoak, musika klasikokoak zein pop musikakoak izan. Lau disko grabatu ditu lider moduan saxofoirako eta harizko laukoterako musikarekin.\nBikote honen musika hard-bop garaikidean kokatzen da eta Sendecki eta Olejniczaken konposizioetan dago oinarrituta: poloniar eta espainiar folklorearen eragina ikus daiteke lan horietan. Gaur egun, bi bidaide “zahar” hauek beste artista birekin aritzen dira: Michal Baranski (baxu-jotzailea) eta Mark Mondesir-ekin (bateria), laukotea osatuta.\nJohn Scofield gitarra-jotzaile bikaina da, musika-estilo bat baino gehiago jo ditzakeena birtuosoaren eran eta bere ‘Überjam’ albumarekin lortu du ospea jazzeko gitarra-jotzaile moduan. Ohion jaio zen 1951n eta Connecticut hiriko aldirietan hazi. Artista handiekin egiten du lan, hala nola, Miles Davis, Jaco Pastorius, Phil Lesh, Billy Cobham, Medeski Martin & Wood, Dennis Chambers edo George Duke-rekin, besteak beste. Bere lanak eragina izan du 70.eko hamarkadako jazzean eta gaur egunekoan ere handia da eragin hori. Bere musikak soinu oso berezia eta dibertsitate estilistikoa ditu. Scofield maisutasun handiko jazz inprobisatzailea da. Bere musika post-boparen, jazzaren funk filoren eta R&B erritmoen artean koka daiteke. Oraintsuko proiektuen artean aipatzekoa da Joe Lovano lankide eta adiskidearekin egin zuen bira.\nSF Jazz Collective gaur eguneko jazzaren panoramako zortzi interprete eta konpositore bikainek osatutako taldea da. Maisu handien lanen gainean prestatutako moldaketa freskoetan eta taldeko kide bakoitzak egindako piezetan datza euren maisutasuna . New York Times egunkariak honela definitu zuen talde hau: “benetako jazzak gaur egun duen soinuaren adibiderik onena da”. Honako hauek dira taldea osatzen dutenak: Miguel Zenón, David Sánchez, Sean Jones, Robin Eubanks, Warren Wolf, Edward Simon, Matt Penman eta Obed Calvaire.


Eskubidedun Migratzaileak-ek pozik hartu du Giza Eskubideen Europako Auzitegiak Espainiaren aurka emandako epaia, mugetako kanporatze sumarioak direla eta - Hospitalidad.es\nEskubidedun Migratzaileak-ek pozik hartu du Giza Eskubideen Europako Auzitegiak Espainiaren aurka emandako epaia, mugetako kanporatze sumarioak direla eta\nEstrasburgon urriaren 3an jakitera emandako epaiak babestu egiten du Caritas, CONFER, Jesusen Konpainiaren Gizarte Sektorea eta Justizia eta Bakea erakundeok planteatutako eskaeretako bat.\nEspainian, Eliza katolikoaren barruan, migratzaile eta errefuxiatuekin lan egiten duten eta «Eskubidedun Migratzaileak» kanpaina bultzatzen ari diren erakundeek –Caritas, CONFER (Erlijiosoen Espainiako Batzarra), Jesusen Konpainiaren Gizarte Sektorea (Hospitalitatea hor sartzen da) eta Justizia eta Bakea– goraipatu egiten dute Estrasburgon atzo jakitera emandako Giza Eskubideen Europako Auzitegiaren (GEEA) epaia, 2014ko abuztuaren 13an Melillako mugan bi pertsonari aplikatutako kanporatze sumarioari buruzkoa.\nEpaiak (aurkakoa Espainiarentzat) berretsi egiten du bi pertsona horiek beharrezko bermeak bete gabe itzuli zituztela Marokora, irregulartasunez betetako prozesu baten baitan, gainera. Gure erakundeen bidez behin eta berriz salatu ditugu jardunbide horiek, eta epaian, orain, garbi adierazita dago migratzaileen eskubideak urratu egiten dituztela aipatutako jardunbideek.\nEuropako Auzitegiak, epai horretan, besteak beste azaldu du kanporatze kolektiboa izan zela, giza eskubideen eta oinarrizko askatasunen babeserako hitzarmenaren 4. protokoloko 4. artikuluan xedatutakoaren kontra. Auzitegiak halaber azaldu du kanporatze sumario horren ondorioz eskatzaileei ez zitzaiela inolako aukerarik eman errekurtso bat aurkezteko; hau da, ezin izan zutela agintari eskudun baten esku jarri kanporatze kolektiboa ez aplikatzeko zuten eskubidearen urraketa. Horregatik, Hitzarmenaren 4. protokoloko 4. artikuluarekin lotuta, Hitzarmenaren 13. artikulua ere urratu dela dio Auzitegiak.\nAzpimarratu egin behar da epaiak desmuntatu egiten duela Espainiako Gobernuaren asmoa. Izan ere, Espainiako Gobernuak adierazi zuen kanporatutako biktimak ez zirela Espainiako lurraldean sartu, mugako euste-elementuak zeharkatzen ari zirela bota zituztelako atzera, “mugaldeko kontzeptu operatiboa” deritzona aplikatuz. Horri dagokionez, Europako Auzitegiak argi eta garbi adierazi du Estatu batek (Espainiak) ezin dituela bere lurraldearen eta beste Estatu baten (Marokoren) arteko mugak alde bakarretik aldatu, egoera jakin baten beharrak betetzeko.\nNabarmen azpimarratu nahi dugu GEEAk epai hori eman ahal izan duela han inguruan zeuden kazetari batzuek jasotako froga grafikoari esker; bideo bati esker, hain zuzen ere. Izan ere, eskatzaileak ondo bereizten ziren bideo horretan. Hori, zoritxarrez, salbuespen bat da, mugako euste-lanak fokuetatik kanpo eta lekukorik gabe izaten baitira. Horregatik da hain garrantzitsua kasu horien berri ematea, horrela agerian jartzen baita zer arrisku objektibotan jartzen dituzten migratzaileak eta errefuxiatuak kanporatze sumarioak aplikatzen dituztenek.\nEpai honek balio behar du botere publikoek bertan behera utz ditzaten immigrazioarekin eta giza eskubideekin loturiko jardunbide irregular horiek, ezin baitira inolaz ere onartu Europar Batasuneko inongo Estatutan, Europako Auzitegiak berretsi duenez. Horregatik guztiagatik, Gobernuari eskatzen diogu berehala indargabetu dezala atzerritarren eskubide eta askatasunei buruzko 4/2000 Lege Organikoaren X. Xedapen Gehigarrian ezarritakoa.


Sobre Eusko Ikaskuntza | Jarduna\nEusko Ikaskuntzak Euskal Herriko garapenerako erronkak identifikatu eta ezagutarazi egiten ditu. Eragileen eta herritarren arteko eztabaida gunea da, erakunde publikoei norabideak proposatzeko bitartekoa.\nBost eremu tematiko nagusien gainean lan egiten du. Gainera, bere jarduketa Eusko Ikaskuntzaren Estatutuetatik datozen ezaugarri batzuetan zehazturik ageri da:\nEusko Ikaskuntzaren funtzioa osagarria da Euskal Herriaren garapenean diharduten erakunde publikoek eta eragileek betetzen dutenarekin. Eusko Ikaskuntzak, herri-akordio oinarrizkoenak ehuntzen laguntzeko, epe luzeko markoak eraiki behar ditu, lankidetza bidez; eta haietatik abiatuta ekarpen lagungarriak egin exekuzioan dabiltzanei.\nErakunde gehienak, epe motz-ertainean mugitzen dira edo/eta esparru administratiboen mugak zaindu behar dituzte. Hain zuzen horregatik da beharrezkoa begirada orokorra eta epe luzekoa; eta oso egokia izan da Eusko Ikaskuntzak bere mendeurrena baliatu izana norabide horretan biziberritzeko. Orain garrantzitsua da funtzio banaketa argitzea eragile ezberdinen arteko konfiantza eraikitzeko, hori gabe ezin baita lankidetza iraunkorrik sortu.\nNola gauzatu egiteko hau? Lehen oinarria da mendeurreneko kongresuak utzi duen ondarea. Liburu Zurian badago gaien agenda bat, prozesuan identifikatu diren ekinbide eta lan ildo nagusiekin. Horietatik lehentasuna edo abagune egokiena dutenak aukeratuko dira aldiro eta sakontzeko bidean jarriko, lanketa bakoitzari dagokion dinamika antolatuta. Aukeraketa horretan zenbat eta parte handiagoa izan erakundeak, gizarte eragileek, adituek eta herritarrek, orduan eta doituago egongo da Eusko Ikaskuntzaren jarduera gizartearen premietara.\nEusko Ikaskuntzak eskura dauka aliantza sistema egonkor bat eraikitzea egitasmo partekatua garatzen lagundu dioten eta gero ere lagundu diezaioketen erakunde eta eragileekin, gizarte antolatuak eskatu ahala erantzunak garai eta molde egokietan eman ahal izateko.\nSarean eta lankidetzan aritzea, gainera, guztiz bat dator lankidetza gobernantza edo gobernantza demokratikoaren ereduarekin. Testuinguru horretan, Eusko Ikaskuntzak, eredu berri horretan lagunduko duten foroak sustatuz, sareak eraikiz, herritarrak bere esparru horretaz bildu eta ohitura berriak sortuko ditu. Parte-hartzea sustatzen duten espazio birtual irekiak ere abian jartzen ditu.\nGai baten inguruko interes taldeen artean lankidetza hasieratik abiatzen da, jomuga eta norabidea elkarrekin finkatzeko; behin egitekoa finkatuta, funtzio banaketa adosten da eta alde bakoitzak dagokion zatiari ekiten dio; jarraipena eta ebaluazioa ere elkarrekin egiten dira, hurrengo urratsen oinarria identifikatzeko.\nHorri dagokionez, egun Eusko Ikaskuntzak abian dituen proiektuak ezagutu ditzakezu.


ALMADIA BAKARTIA - Ciro Alegria\nUrrezko sugea nobelaren XIV. kapitulua\n“Marañon, ibai horrek, utzi pasatzen”.\nKantua ekartzen digu akordura palen plaustada egoskor eta indartsuak.\nJasotako mahukek agerian uzten dituzte besaurre beltzaran sendoak. Giharrak hatsanka ari dira puztutako zainen azpian eta palak marmario batean hondoratzen dira —harakoan edo honakoan— almadiari aitzina tiratuz... baga ilunetan kulunkatuz, adarren bat ozta agertzen dutela urpean ezkutatzen diren zurtoin maltzurrak saihestuz, lasterrak gaindituz eta arroka gordeak albo utziz, karraskan, dardaran... beti aitzina.\nSoinenbor malgua makurtu egiten da apur bat uraren gainean. Kobre aurpegiak irmotasun keinutan uzkurtzen dira, eta gainera datozkie ile sorta beltz eta kizkurgeak, eguzkitan distiratsu edo euritan beltzago.\n“Marañon, ibai hori, pasa egin behar dut”.\nEta belaunak otoitzean bezala tolestuak egur tarteetan tinko, eta egurrak honezkero astun, urez bete baitira tai gabeko batera-besterako honetan, eta iduri luke erdian doazen pasaiariek aho batez dutela esaten ibai harrotu, artega, gosetuari begira:\nHauxe da behin eta birritan berritzen den ikusmena.\nEta horra non, halako arratsalde batez, Cajamarquillara doan guardia zibil bat ikusten dugun, Celendinoko merkatari bat eta indio bi. Ertz honetara iritsitakoan zurrupitan zeuden, haien bila beste ertzera arribatu ginenean hasi baitzuen botatzen. Pasaiariek lehenbailehen nahi dute beren ostatura eta halaxe egin dute oinek lehorra zapaldu duteneko, baina guk almadia atera behar dugu oraindik. Lerrarazi dugu habeetan eta, luze gabe, ibaitik franko urrun geratu da, ahuakate bati estekatua badaezpada.\nEta gu ere alde egiteko gaudela non ikusten dugun, ibaiaren erdian, almadia bat pasatzen. Ez doa zeharka, aurreraka baizik, uraren joanean behera, eta gainean inor ez daukala.\nJainkoak dakien nondik datorren eta non amaituko duen almadia bakartia. Ausaz, korronteak are alborago eraman eta ertzetan edo bihurguneetan azaltzen diren harritzarren kontra zartatuko du behin eta beste, estekak askatu eta zatikatuz. Baliteke almadiari batzuk ibaia pasatzen diharduten unean etorri eta haiek geldiaraztea, edo gerta liteke igeri jator dakien inork badatorrela une egokian ikusi eta ibaira murgil eginik heltzea. Baina orain gure parean dago eta hartara igeri saiatzea alfer lana izango litzateke.\nEta ezertxo ere ez zabuka doan armazoiaren gainean. Begia zorrozten dugu ongi atzemateko eta beti ondorio bera ateratzen dugu. Ez pontxorik, ez zakutorik, detaile bat bera ere ez gizakiaren aztarna adierazteko. Urrundik dator agidanean eta asko busti da, egurren arreak tonu iluna hartu duenez.\nZer gertatu ote zaio?\nAusaz, ezusteko goraldi batek atrakalekutik eten. Edo hesi-ohol askatu multzo batek harrapatu, tripulatzen zutenek uretara egin behar eta —ohol eta arbazta anabasan igeri— hil edo salbatu egin ziren, trebetasunaren eta adurraren arabera. Ausaz, honen gainean zetozen ibaian behera eta arrokatzar baten kontra lehertu, edo isurki edo zurrumilo batean gertatu, eta horregatik bakarrik.\nUhinduratan egiten du aitzina baltsak. Urrunduz doa. Urruntasunean ezkutatzen ari da, aldeak eta ibaiaren jauntasun zabalak txikiagotua. Azkenik bat egin du ilunabarraren ilunarekin eta uren uherrarekin, eta orban bat besterik ez da gure begietan.\nEtxeratutakoan kontatu egin dugu gertatua eta ahoan jatena samin dela sentitzen dugu denok, eta adierazteko hitzik ez daukagun errespontsu bat bihurtzen zaigula bizitza osoa.\nIbar hauetako gizonok soilik, Marañongo kristauok soilik dakigu eta konprenitzen ahal dugu jitoan doazen egur lotu batzuen, almadia galdu bakarti baten mezu tragikoa.


Astiñeneko zubi berriaren lanak esleitu ditu Udalak, 15 hilabetez luzatuko direnak\nAstiñeneko zubi berriak, egungo zubia ordezkatuko duen azpiegitura, beste aurrerapauso bat eman du. Donostiako alkatea den Eneko Goiak aditzera eman duenez, Tokiko Gobernu Batzordeak zubi berriaren eraikitzea Construcciones Murias enpresari esleitzea onartu du, 3.022.739 euroren truke. Enpresak 15 hilabetetako epea izango du zubia eraikitzeko. Gogora dezagun egungo zubia hilabete askoz egon zela itxita trafikoarentzat, jasan […]\nAstiñeneko zubi berriak, egungo zubia ordezkatuko duen azpiegitura, beste aurrerapauso bat eman du. Donostiako alkatea den Eneko Goiak aditzera eman duenez, Tokiko Gobernu Batzordeak zubi berriaren eraikitzea Construcciones Murias enpresari esleitzea onartu du, 3.022.739 euroren truke. Enpresak 15 hilabetetako epea izango du zubia eraikitzeko. Gogora dezagun egungo zubia hilabete askoz egon zela itxita trafikoarentzat, jasan zituen arrailak bere erabilera debekatzeko modukoak zirelako.\nZubi berriak ez du zutaberik izango eta, ondorioz, ubidea hobetuko da eta, ur-goraldiak izaten direnean, uholdeen arriskua gutxiagoa izango da. Horrenbestez, eta kontuan hartuta Espartxoko zubia ere exekuzio prozesuan dagoela, Urdintzuko zubia izango da Urumeak Donostian duen oztopo hidrauliko bakarra.\nAstiñeneko zubi berria eraikitzeko proiektua LKS Ingenieriak eta Ingenieria Zerok osatzen duten UTE-ak idatzi zuen, eta egungo zubiaren ondoan kokatuko da. Horretarako, Donostiako Udalak Kostaldearen eta Itsasoaren Jasangarritasunaren Zuzendaritza Nagusiari baimena eskatu behar izan zion, itsaso eta lehorraren arteko jabari publikoaren ondasunetatik 1.727 metro karratu okupatzeko.


Ostadar bikoitzaren sekretua - Zientzia.net\nHasiera » Artikuluak » Ostadar-bikoitzaren-sekretua Ostadar bikoitzaren sekretua 2012/02/01 Elhuyar Zientzia Iturria: Elhuyar aldizkaria\nFisika Arg. Nicholas/Creative Commons/aitortu eta partekatu baimen beraren arabera\nZientzialariek aspaldi aurkitu zuten zein zen ostadar arrunta sortzeko sekretua. Alabaina, ostadar bikoitzarenak misterio bat izaten jarraitu du, duela gutxira arte. Hain zuzen, ostadar bikoitzak nola sortzen diren azaltzen duen artikulu bat argitaratu da ACM Translation on Graphics\naldizkari espezializatuan. Artikulu horren arabera, sekretua ur-tantaren itxuran dago: haizearen eraginez, euri-tanta handi batzuek itxura zapala hartzen dute. Argi-izpiek haietan jotzen dutenean, tanten geometria irregularra dela eta, argia bi angelutan islatuta ateratzen da. Horren ondorioz, bi ostadar agertzen dira zeruan. Ikertzaileek ordenagailu bidezko simulazioei esker lortu dute hori frogatzea. 5.0/5 rating (1 votes)\nElhuyar aldizkaria 2012/04/11\nAldizkariaren 283. zenbakian, ostadarrei buruzko albiste hau argitaratu genuen. Honen arabera, ikertzaile batzuek frogatu zuten ordenagailu bidezko simulazioen bidez ostadar bikoitza sortzeko sekretua ur-tanten itxuran zegoela.\nAlabaina, irakurle batek ohartarazi digunez, azalpen hori ez da zuzena. Berez, ostadar bikoitzak eta anizkunak nola sortzen diren azaltzen da albistean aipatutako ikerketa hartan. Han frogatu zutenez, ur-tanta irregularren ondorioz sortzen den fenomenoa ez da ostadar bikoitza, beste bat baizik: ostadar nagusiari ostadar biki bat ateratzea, hain zuzen ere.\nFenomeno arraroa da, eta, ikerketa egin zen arte, zientzialariak ez ziren hura azaltzeko gai izan. Horregatik da garrantzitsua simulazioetan oinarritutako ikerketa hori. Ikerketaburua Kalifornia Unibertsitateko Iman Sadeghi da, eta ACM Translation on Graphics aldizkari espezializatuan argitaratu zen.\nBeste pauso bat eman dute hiesaren birusari zeluletara sartzea eragozteko 2012-04-25\nAingiren sekretuak 2012-02-01\nNewton eta optika 1987-08-01\nScienceShot: 'Burgeroids' Cause Double Rainbows 2011-12-12 Science


Erreserba - Pariseko Gida\nHemen zaude: ongietorri / Lekuak / Ostatuak Parisen, Hotel, Luxuzko hotela / Erreserba\nBest prezioa bermatuta, ordaindu gutxiago erreserbatu hemen eta prezio onena lortzeko, ez duzu aurrez aurre hobeto aurkituko Hotel La Reserve erreserbatu:\nhotel erreserba paris\nHotela erreserba ezazu\nHotel avenue gabriel paris france\nParis hotel erreserba\nHotela erreserba ezazu Gabriel avenue\nHotel La Reserve - Aretoa\nHotel La Reserve - Gosaria\nErreserba: bestela, luxuzko diseinua\nFaubourg Saint-Honoré eta Avenue Montaigne arteko erdibidean kokatua, La Réserve luxuzko hotela da, bere originaltasuna dela eta konbinatzen duen dekorazio baten bidez luxuzko sinpletasuna. Pertsonen arteko kalitatea, diskrezioa eta entzute entzute zentzua duen taldea berezia da. Horrek guztiak gonbidatuei egonaldi fin bat pribilegiatzeko eta une bakoitzean gozatzeko aukera ematen die. Munduan dauden hiri ederrenetako batean etxean sentitzea baino ez dago ezer hoberik. Pentsamenduak ezagutzeko, leku paregabea da Pariseko hiriko bisitaldien lekuen inguruan. Champs-Elysees bi urrats daude, badaude oraindik beste toki batzuk ezagutzeko, hala nola Grand Palais, Eiffel Dorrea, Concorde eta Pantheon-en obeliskoa.\nEguneko eta gaueko giro atseginak\nMichel Reybier, La Reserve hoteleko jabea, XIX. Mendeko estiloaren dotorezia apartamentu pribatu bakoitzerako aukeratu du. Eztei-bidaian edo negozioaren egonaldirako gonbidatzen zaitu ingurune sinple eta diskretu batean zerbitzu ultra pertsonalizatuak. Erreserba 25 suite eta 15 geletan eskaintzen ditu. Kolore leun eta aberatsa apartamentu zabal eta distiratsuak apaintzen ditu. Pieza osatzen duten zati bakoitza material noble eta preziatua da. Haussmann estiloa eta marmolezko tximinia ederra zoragarriak dira. Dekoratzaileak antzinako altzari berezia aukeratu du, zetazko hormak azpimarratzen dituena, baita haritzezko zorua ere Hungarian. Espazio eskuzabala honetan ere giroarekin batera doa desiretara egokitzeko. Argiztapena, telebista eta tenperatura kontrolatzeko tablet interaktibo bat dago gonbidatuentzat.\nErlaxatzeko mila modu\nSukaldaritzako planari dagokionez, Pariseko hiria aholkularitza onena da. Guztiontzat dago zerbait eta esan beharra dago jatetxe eta hotelak gourmets erakartzeko. La Réserve hotelari dagokionez, bere jatetxe bi, Le Gabriel eta La Pagode de Cos jatetxean, Jérôme Banctel sukaldari sukaldariari esker, erronka jarriko du. Gonbidatzen du dirua plater tipikoekin, ardo edalontziarekin edo tabernako koktel batekin lagun dezaketen plater tipikoak ezagutzeko. Betetzeko asmoz, hoteleko bainuetxean erlaxatu. Hartu zeure burua zeure burua estresetik, gosetu ezazu giro intimo eta luxuzko batean.\n42 avenue Gabriel - 75008 Paris - Frantzia\n+ 33 1 58 36 60 60


Aiako eskola zaharraren erabilera - Aia - Karkara.eus\nAiako eskola zaharraren erabilera\nErik Pereira 2019-12-27 13:00\nErik Pereirak ondorengo iritzi artikulua idatzi zuen KARKARAren 412. zenbakirako, 'Ikasleak idazle' atalean.\nAian dagoen eskola zahar txikiak ez du ia erabilerarik. Udan, udalekuetako materiala gordetzeko erabiltzen da eta, nire ustez, uda ez denerako erabilera bat eman behar zaio etxe horri.\nUste dut egokia litzatekeela eraikuntza hau, adibidez, musika eskola bezala erabiltzea. Orain musika eskola lehengo eskola zaharrean dago, baina sukaldea zegoen tokian egiten da, eta nire iritziz, leku txikia geratzen da.\nHorregatik, musika eskola, eskola zahar txikian egitea egokia izango litzakeela pentsatzen dut. Ikasteaz gain, adibidez, pianoa etxean ez daukanak entseatu ahal izateko tokia edo gitarrak, panderoak eta trikitiak gordetzeko leku bat gehitzea ere ondo egongo litzatekeela uste dut. Entseguetarako ordutegi bat edo zerrenda bat jarriko balitz, orden jakin batean joango litzateke jendea. Beraz, uste dut arau egoki batzuk hauek izan daitezkeela: ordutegia jartzea eta ordutegi horretatik kanpo aukerarik ez egotea sartu eta entseatzeko; arduradun bat jartzea giltzak berak eduki eta musika eskola ireki eta itxi egiteko.\nKontrol bat eramanez, herritarrentzat erabilgarria izan daitekeen eraikuntza bihurtuko genuke denon artean, Aiako eskola zaharra.


Irekia Eusko Jaurlaritza - Gobierno Vasco :: Euskadik Bioekonomia garatzea defendatzen du, Europako eskualdeetatik bultzatuta\nEuskadik Bioekonomia garatzea defendatzen du, …\n\n\nFOTO118.jpg Iturria: Irekia\n\nFOTO109.jpg Iturria: Irekia\n\nFOTO120.jpg Iturria: Irekia\nBittor Oroz Eusko Jaurlaritzako Nekazaritza, Arrantza eta Elikagaien Politikako sailburuordeak gaur Bartzelonan egin den Eskualdeetako Baso Bioekonomiari buruzko Foroaren amaiera ekitaldian parte hartu du. Kataluniako Gobernuak antolatu, eta CTFCk, EFIk, Ipar Karelia Eskualdeak (Finlandia), ERIAFFek eta Eskualdeetako Batzordeak elkarrekin koordinatutako topaketa izan da, eta, zehazki, Europako eskualdeen artean baso bioekonomia zirkularrari buruzko ikuspegiak eta esperientziak trukatu eta partekatzeko topagune bat sortzea izan du helburu nagusi.\nOroz sailburuordeak foroa amaitzeko egin den mahai inguruan parte hartu du, Teresa Jordà Kataluniako Generalitateko Nekazaritza, Abeltzaintza, Arrantza eta Elikagaien sailburu eta Kataluniako Baso Teknologia eta Zientziaren Zentroko lehendakariarekin eta Donatella Spano Sardiniako Eskualde Autonomoko Ingurumen Babeserako sailburuorde andrearekin batera.\nOroz sailburuordeak nabarmendu duenez, Euskadi, herrialde txikia izanagatik, baso herrialdea da argi eta garbi, %54ko eremu arboladuna baitauka; alegia, EBko ehuneko handienetako bat. Horrekin guztiarekin, “Euskadiko baso bioekonomiak aukera ugari, oso garrantzitsuak eta egingarriak eskaintzen dizkigu Euskadiko zuraren balio katerako”, aipatu du. Eta gehitu: “Eusko Jaurlaritzatik Baso Bioekonomiako estrategia bat gidatzen ari gara, diziplina anitzeko ikuspegiarekin, zur basogintzaren sektorearen balio kate osoa biltzen duena, eragile publiko zein pribatuen bitartez”.\nNEIKER-Euskadiko nekazaritzaren sektorearen ikerketa eta teknologia zentroa ari da estrategia hau garatzen, European Forest Instituterekin (EFI) lankidetzan; hots, Euskadin estrategia honen garapenerako funtsezkoa den bazkidearekin lankidetzan.\nEskualdeen Baso Bioekonomiari buruzko Foro honetan hainbat gai landu dituzte; hala nola bioekonomiari buruzko eskualdeetako estrategien garapena, Landa Garapenerako Planetatik izan duten eraikuntza, finantzaketa eskuratzeko modua hobetuko duen araudizko ingurune bideratzaile baten sorkuntza, gaiari buruzko I+G+B arloa indartzea, biodibertsitatea eta ingurumen zerbitzuak bioekonomian txertatzea, eta gizarteak bioekonomian duen esku hartzea.\nFOTO112.jpg 20 MB (jpg)\nFOTO118.jpg 100 KB (jpg)\nFOTO109.jpg 90 KB (jpg)\nFOTO120.jpg 80 KB (jpg)\nTapia sailburua Esko Aho Finlandiako Lehen ministro ohiakin biltzen da


Google AdWords vs. SEO: zer hobe da?\nErantzuna asko dago zure negozioaren izaera. Merkaturatze-kanala hobe da aztertzeko negozioaren balioa eta trafikoa gidatzeko - SEO edo Google AdWords, lehenik eta behin definitu termino hauek. Horrek hobeto ulertzen lagunduko dizu zein den hurbilketa onena zure marketinarentzat.\nZein da Google AdWords eta SEO arteko aldea?\nBilatzaileen optimizazioa gunearen bisitari kopurua handitzeko erabilitako estrategia eta taktikaren metodologia da.SEO-k Google-ren algoritmoa hobetzeko diseinatutako teknikak erabiltzen ditu, pertsona baten baliabideak bilatzailean sailkapen altu bat izango du. Metodo hauek gako-hitz baliotsuak erabiltzen dituzte, edukia webgune fidagarriekin edo beste erlazionatutako webgune batzuetara estekatuz, baita meta deskribapen egokiak erabiliz.\nGoogle AdWords, aldi berean, ordaindutako publizitatea erabiltzen du. Horrela, webguneen jabeek bilatzaile bat ordaindu behar dute (Google, Yahoo edo Bing-ekin zerikusirik ez dutenak) bilatzea Google bilaketa emaitzetan. Kontuan izan behar da webgunearen jabeak erabiltzaile bakoitzak bere iragarkian klik egiten duen bakoitzean ordaindu behar duela.\nKonparatu Google AdWords eta SEO\nPrezioen konparazioarekin hasiko gara. SEO-ri buruz gauza handia da hasieran doakoa izan daitekeela, SEO teknikek lagunduko duten programarik gehienek ez dutela ordaindu beharrik. Egin behar duzun bakarra da zein SEO metodologiak hobeto funtzionatzen duten zure baliabideak jakiteko eta horiek aplikatzeko.\nHala ere, zure negozioa garatzen den bezain laster, SEO zerbitzu profesionalak aukeratu ahal izango dituzu, hala nola, Semalt, zure webgunea hobetzeko, beraz, jokoan egon eta lehia gainditu ahal izateko. SEO arloan espezializatutako enpresek eta esparru bereko urteetan lanean diharduten enpresek zure negozioa arreta eta behar duten ahalegina eman dezakete.\nGoogle AdWords-ek eskema-motaren arabera ordaindu behar du. Eskema honekin, aurrekontu jakin bat izango du iragarkian erabiltzaileak iragarkietan klik egiten duenean. Horrela, zenbat eta erabiltzaile gehiago lortuko duzu, zenbat eta gehiago ordaindu beharko duzu. Nahiz eta pixka bat garestiagoak iruditzen zaizkizun arren, ez da komeni inprimatu eta aldizkari iragarkiak alderatzea.\nIkusleen eta Lehiatzaileen kopurua\nInbertitzeko itzulera begiratuz gero, kontuan hartu behar dituzu Google Adwords-era eramandako irizpide kopurua eta SEOk eman dezakeen. Bi metodoek ikusle kopuru handia eman dezakete. AdWords abantaila, kasu honetan, epe laburrean gehiago eramaten du. Hala ere, epe luzera atxikitzen bagaude ere, jendeak gehiago bilatuko du bilaketaren emaitzak lortzeko. Izan ere, azalpen sinplea bilaketa organikoa da bilatzen duten erabiltzaileentzat. Laburbilduz, AdWords-k eramango zaitu eramangarriak edo ikusleak berehala, baina ez da SEO bezain iraunkorra, metatutako aldi batean ikusle gehiago lortzen baitute.\nAbiadura egiteko, AdWords aukera hobea izango litzateke. SEOrerako denbora pixka bat beharko litzateke erabiltzaileek zure webgunea bilaketa organiko emaitzen bidez ikusteko. AdWords-ri, ordea, iradokizunak jaso ditzakezu hemendik Google AdWords-ek hautatutako demografiaren arabera. SEO ez da demografia helbiderik. Zer SEO egin dezakezun ziurtatu zure webgunea garrantzitsua dela eta zure helburuko publikoek aurkituko dituzula.\nZer egin behar dut: Google AdWords edo SEO?\nMerkataritza-kanal bakoitzaren onurak ezagutzen dituzunean, errazagoa izango da zure negozioa hobeto zehaztea. Laster azkar sortzen saiatzen bazara, AdWords zure aukera ezin hobea izango litzateke. Hala ere, zure negozioa hazkunde egonkorra izatea nahi baduzu, orduan SEO teknikak enpleguan inbertitzeko behar duzu. Kontuan izan, bai marketing kanalak izatea onuragarria izan daiteke, betiere zure gako-errendimenduaren adierazleak ezarri eta merkaturatze kanal bakoitzaren arrakasta neurtzeko jarraitzen badute Source .


oroitu - Elhuyar dictionaries\nda/du ad. recordar, acordarse\nez al zara nitaz oroitzen?: ¿no me recuerdas?\nzutaz oroituko naiz: me acordaré de ti\norain ere oroituko zaitut: también ahora me acordaré de ti\noroitu, oroit, oroitzen *Examples are automatically obtained from dabilena\n...oroitu\t...zterretan eseriak geunden negarrez, oi Sion, zutaz oroituz »141;...\n...an zituen izan zituen lagun. Karlos Mahomaz oroitu zen bat baino gehiago: betiko gutar...\n... zen. Hain urrunera... noraino? Norengana? Oroitzen zen: haren gogoan, hameka planeta ezberdinetako...\n...orren izena zegon txoko-txokuan utzita, iñor oroituko etzala ere iya-iya negon etsita. ...\n... eta har nazazu gauez Ezpainek eta azalak oroitzen ...\n...itia ematen ari zela leitzen zuen, eta oroitu du autore bat: Hans Habe. «...\n...gudari karlisten artean. Horrelakoez gainera, oroitu beharra dago gatazkaren bi aldeetan zatiketarik zeudela...\n... edo TXIRRISTAN ibilLi. Txirristan jolasean ibili. Oroitzen naiz txikitan gonbidautzara Eibarrera joaten ginenean han...\n...knikoaren sorrera nabarmendu dute OEEKo kideek. Oroitu dutenez, orain ez horrenbeste urtera arte ...\n...uan piztu ziren polemika batzuekin lotuta, zuzen oroitzen banaiz, poeta horien obrako mestizaia kulturala ...\nOstegun honetan Parisen ikusgai izango da "Debekatuta dago oroitzea" dokumentala, frankismo garaian Saturrarango (Gipuzkoa)kartzelan preso egon ziren emakumeen testigantza hunkigarria.>\nEste jueves se presentará en París el documental vasco 'Debekatuta dago oroitzea" (Prohibido recordar), que recoge el testimonio, hasta ahora silenciado, de las mujeres que durante el franquismo estuvieron presas en la cárcel de Saturrarán (Mutriku).\nLarunbat honetan, irailaren 10ean, hitzaldia eskainiko du Chascomuseko 'Casa del Casco' delakoan Laura Nóbile de Abarrategui-k genealogia hastapenez, bereziki euskal genealogia aipaturik, "Semeak ahantzi nahi duena, bilobak oroitu nahi du" izenburupean, bertako Euskal Etxeak eta Herriko Ondare Historiko Zuzendaritzak aurkeztuta.>\nLa Comisión Directiva del Centro Vasco-Argentino de Chascomús y la Dirección de Patrimonio Histórico de la Municipalidad de Chascomús invitan a la comunidad en general a la Charla de Introducción a la Genealogía "Lo que el hijo desea olvidar, el nieto desea recordar" a cargo de Laura Nóbile de Abarrategui, que se llevará a cabo el sábado 10 de Septiembre, a partir de las 18:30hs, en la Casa de Casco.\nEuskal Herria zu bezalako lagunez beti oroitzen baita.>\nEuskal Herría siempre recuerda a las personas como tú.\nUrtero ospatzen zuen kopatxo bat hartuz, bere jaiotzaren bigarren data zela esaten baitzuen", oroitu zuen Ezkerrok.>\nLo festejaba todos los años con alguna copita, ya decía que era su segunda fecha de nacimiento”, recordó Ezkerro.\nInformazio gehiago "Debekatua oroitzea' filmaren webgunean>\nMás información sobre la película, en la web de 'Prohibido recordar'


Josu, masmaretxetik askatu nahixan — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Josu, masmaretxetik askatu nahixan\nJosu, masmaretxetik askatu nahixan\ntxiko 2005/11/25 23:55\nBuenos Aires, 2005ko Azillak 18.\nNekotxean bildu giñan “hereje” taldian Josu Lariz Iriondo altzolatarra be egon zuan, azken egunetako protagonistia izan dana: espainiar “justizia” apisonadora horren hatzaparretatik behin baiño gehixagotan libratu dana, ez kasualidadez.\nJosu Lariz Gestoretan eta LAB’en ibillittakua dok 80ko hamarkada hasieran, Debabarrenian. Nahiz eta hori baiño “pekatu” gehixagorik ez izan, sasoi hartako egoeria ez jeguan brometarako eta torturen bildurrangaittik Lapurdira hanka egin juan, beste askoren modura. Hantxe jeguala, kasualidadez libratu zuan GAL-en atentado batetik. Azkenian, Uruguayera ihes egin bihar izan zeban, eta hantxe bizi izan dok 1985tik hona, sukaldari biharretan beti.\n1992en Espainia eta Uruguayeko gobernuen arteko tratu bat egin zan: Espainiak subentzio, anbulantzia eta polizia kotxiak bidalduko zittuan, eta Uruguayek trukian 9 euskaldun kanporatu, tartian Josu Lariz. Eskandalo haundixa izan zuan: Uruguayeko herrixak (diktadura batetik urten barrixak) sentsibilidade berezixa jeukan refugio politiko kontuetan, eta hamarnaka millaka pertsonatako manifak egin zittuan. 9 euskaldunak gose greban sartu zittuan, eta Filtro hospittalera eruan jittuezen. Jentiak ospittala inguratu juan, akanpada gune erraldoi baten, eta tentsiño askoko egunak pasatu zittuan Uruguayen. Karga polizialak benetako tiruekin egin zittuan, gazte bi hil jittuezen... Azkenian 3 kanporatu jittuezen, eta 6 libre laga (tartian Josu). Gaur egunerarte, jentiak goguan jaukazak “Los Sucesos del Filtro” eta urtero egoten dittuk berau gogoratzeko ekittaldixak.\n2002rarte pakian bizi izan zan Josu (pakian edo: errefuxiatu guztien modura, polizia kontrol zorrotzakin, bai agerikua bai sekretua), Montevideon sukaldari, uruguayar andra batekin ezkonduta... Orduan etorri zuan bigarrengo kapitulua: espainiar gobernutik akusaziño bat etorri zan (ETAk Eibarren egindako atentadu pare baten parte hartu izatia, Arbosal eta Capitol ingurukuak egotzi jakozela uste juat). Itxura guztien arabera, detenitziakin batera poliziakuak diskete batzu sartu zittuezen bere etxian, gero “aurkittu” eta proba modura erabilli ziranak. Diskete horretxetan, Uruguayen ETAkin izandako billera batzun aktak ei jeguazen... Maniobra oso oso txapuzerua izan zuan: Josuk ez jeukan ezta ordenadorerik be, eta bueno... Torrente totala, Uruguay-Espainiako polizien arteko montaje eskasa. Uruguayeko justiziak atzera bota juan extradiziño eskarixa, eta Josu libre geratu zuan barriro.\nBaiña Torrentetarrak burugogorrak dittuk, antza: handik gitxira, poliziak barriro atxilotu eta Dirty Harryña egittera pasatu juen: Justizia ofizialak euren gustuko biharra ez zebanez egitten, abioi baten sartu eta Argentinara kanporatu juen. Epaillien agindu barik, polizien arteko tratu zuzena izan zuan. Guztiz ilegala, prozedura guztiak txikittuta. Bahiketia.\nHelburua zera zuan: zela Uruguayetik ezin juen estraditatu, ba Argentinatik egingo juen. Josu Interpoleko kalabozuetan sartu juen, eta hor pasatu jittuk azken urte bixak.\nBaiña Argentinan bertan eta Uruguayen egindako protestak eta zalaparta mediatikua dala eta, kanporaketia ez juen gauzatzen; Josuk ezpatia zaman euki izan jok azken urte bixan, eta bittartian jente pillua mobidu dok bere alde hamendik: giza eskubide erakundiak, parlamentuko politikuak, kazetarixak, jente normala... danak, bere emazte Juanita Tarallo eta bere lagun Gloria Zuazolak koordinatuta eta akulatuta. Honek bixok egin juen biharra ezin dok neurtu, eta horrek eragin dau Josu askatzia: oin dala hille pare bat kalabozuetatik etara juen, baiña Argentinan geratzeko baldintziakin; eta aste honetan bertan Uruguayek baimena emon jetzak Montevideora bueltatzeko. Bere etxe, emazte eta lagunengana. Euskal Asterako amaiera zoragarrixa, pastelan gindia.\nAtzo eta gaur Buenos Airesen najabilk, EH-ra bueltatzeko, eta berakin egon nauk denpora guztian. Irratirako entrebistia egitteko aukera parebakua najeukan, baiña... aukeran, nahixago izan juat berakin batera askatasunaz disfrutatu, bere pozan lekukua izan. Dana dala Gloria, Juanita eta Montevideoko beste guztiak ondiok etxuek txanpana heladeratik etara. Ondiok itzuleria falta dok, eta Josun kasuak daukazen aurrekarixekin ezin lajeikek bape fixau. Noiz eta nundik pasatuko daben mugia, hori sekretua dok; baiña seguru egon lagun talde ederrakin izango dala, eskutik helduta, babesik onenian.\n¡Zorionak Altzolako basarrittarra!\netiketak: diaspora, parakaidistiarenak, argentina_2005, irabiaketa


Kataluniako Coral La Vall eta Goikobaluk kontzertua emango dute zapatuan - Mondraberri\nArrasateko abesbatzak 30 urte betetzen ditu aurten\nKataluniako Coral La Vall eta Goikobaluk kontzertua emango dute zapatuan\nSant Climent de Llobregat herrian abestu zuen iaz Goikobaluk, eta kataluniarrek asteburu honetan bisitan izango ditugu. Aurrerago begira, Goikobaluk bere 30. urteurrena eta Goikobalu Txikiren 25. urteurrena ospatzeko, kontzertu bana prestatuko dute udazkenerako.\nGoiko argazkia: Coral la Vall / Testua eta beheko argazkia: Gontzal Landa Herbias / 2019ko ekainak 7, ostirala\nCoral la Vall abesbatzak 2018ko apirilean Goikobalu hartu zuen bere herrian, Sant Climent de Llobregat-en, Bartzelonako probintzian.\nOrduko Arrasateko abesbatzaren emanaldia "zoragarria izan zen", bertako zuzendari Benet Puig Balletbò-k baloratu duenez. "Topaketa horretaz oroitzapen oso onak ditu gure herriak".\nAsteburu honetan kataluniarrek elkartrukearen bigarren zatian, bisitan izango ditugu Arrasaten. Hala, zapatuko kontzertuan kataluniarrek eta euskaldunek abestuko dute.\n"Eguerdi partean iritsiko dira - azaldu du Juan Antonio Barriocanal orain arteko lehendakariak - Batzokian bazkalduko dute, eta Hotel Mondragonen igaroko dute gaua".\nKontzertua San Joan Bataiatzailearen parrokian izango da, larunbatean arratsaldeko 20:00etan. Coral la Vall ondoko kantu sortak eskainiko ditu:\n1. sortan afrikar abestiak\n2. sortan filmetako, musikaletako,... kantuak pianoak lagunduta\n3. sortan Kataluniako autore musika eta abesti tradizionalak\nBere kaxa Goikobaluk 4 kantu abestuko ditu:\nKontzertuaren amaieran bi abesbatzek ahotsak batuko dituzte, 'El meu avi' kantatuko dute.Kontzertuaren ostean, autobusa hartuko dute eta Sara merenderuan elkarrekin afalduko dute.\nIgandean kataluniarrek Gernika-Urdaibai ingurura joateko asmoa daukate, eta astelehenean, Katalunian jai dela baliatuta, itzulerako bidaia egingo dute.\nSant Climent de Llobregat herriko (Bartzelona) Coral la Vall 1988an sortu zuten. Ordutik bertako gizon-emakumeek kantu tradizionalak, sardanak, klasikoak, nazioarteko piezak,... abestu dituzte. 1992tik Benet Puig Balletbò-k zuzentzen ditu.\nAbesbatza honek Katalan Herrietan, Euskal Herrian, Espainian, Italian, Portugalen, Kanadan, Quebecen,... abestu du, eta egun 40 gizon-emakumek osatzen dute.\nArrasateko kontzertuarekin Coral la Vallek amaiera emango dio bere 30. urteurreneko ospakizun sortari.\nArrasateko abesbatzak Batzar Orokorra egin du berriki, eta ohiturari jarraituz, Zuzendaritza berritu egin du.\nGoikobaluren Batzar Orokorrak onartu du Maider Ruiz izatea hemendik aurrera Goikobaluren lehendakaria. Era berean, ondorengo juntakide berriak onartu ditu:\nIzaskun Balanzategi diruzain eta Jose Mari Ganboa bokal-kolaboratzaile. Horrela, orain arteko lehendakariari, Juan Antonio Barriocanali testigua hartu dio.\n'Barrio'k azken 12 urteetan lehendakari-lanak bete ditu, eta Maiderrek bezala, urte ugari daramatza abesbatza honetan abesten.\nAzpimarratzekoa da ere abesbatzako zuzendariak, Iñaki Maidaganek 90. hamarkadatik zeregin hau betetzen duela.\nOro har, Goikobaluk aurten 30 urte betetzen ditu, eta hori ospatzeko Mozart-en Requiem bat abestuko du urrian. Abesbatzak aurrez ere bete izan du horrelako erronka bat.\nEmanaldia urriaren 19aren izango da, San Frantzisko elizan, eta orkestra profesional batek ere parte hartuko du.\nAurten ere Goikobalu Txikik 25 urte betetzen ditu, 1994an sortu baitzuten "harrobia lantzeko beharraz eta garrantziaz jabeturik".\nOrdutik "ibilbide oparoa izan du" bertako arduradunek azaldu dutenez, haurren artean kantuarekiko zaletasuna sustatuz eta abesbatza bateko parte izateko aukera emanda.\n25 urte hauetan Gazte Abesbatza eta Goikobalu Izartxo ere sortu dituzte, hurrenez hurren, 2000. eta 2002. urteetan.\nUrteurren hau ere ospatzeko, azaroan kontzertu bat ospatuko da, eta bertan ahotsa jarri ahalko dute hiru abesbatza horietan parte hartu duten lagun guztiek. Horretarako harremanetan jar zaitezke goikobalutxiki@gmail.com helbidera idatzita.\nZorionak Goikobaluko handiei eta txikiei!


Heriotzaren errepidera kondenatuta | Gizartea | Berria\nNoiz sortua: 2020-03-10 00:30:00\nN-121-A errepidearen argazki bat, Baztanen, artxiboko irudi batean. IÑIGO URIZ / FOKU Tamaina handiagoan ikusi\nIruñetik Irunera (Gipuzkoa) joateko, hiru autobus daude egunean, astean zehar: 08:00etan, 13:15ean eta 18:00etan. Irunetik Iruñera, bi: 07:55ean eta 16:30ean. Gehiago daude Irun eta Lesaka (Nafarroa) artean eta Iruñea eta Elizondo (Nafarroa) artean, baina hor ere maiztasuna ez da handia: bi orduan behin daude autobusak lehendabiziko ibilbidean, soilik 19:00ak arte, eta bertze ibilbidean, ia hiru orduan behin. Denbora anitz pasatzen dute batetik bertzera joateko. Eta bertze konbinazio gehienak ez dira existitu ere egiten: herri txiki batetik bertzera joaterik ez dago garraio publikoan. Autobusak, beraz, erdi hutsik joaten dira maiz: jendeari ez dio balio ikastera edo lanera joateko, ordutegi eta maiztasun faltagatik. Eta horretarako erabiltzen dute, hain justu, eskualdeko herritar gehienek N-121-A errepidea: lanera eta ikastera joateko, egunero.\nErrepideak duen arazoetariko bat da, baina ez bakarra. Azken asteotan, komunikabideetan behin eta berriro atera da errepidearen izena, istripuen ugaritasunagatik eta eragiten dituen heriotzengatik. Hildako anitz, gainera, errepide horren inguruan bizi diren herritarrak dira.\n«Amorru pixka bat ematen dit ikusten ditudanean kartelak erranez kamioiek A-15era joan behar dutela. Ez da hori. Arazoa hagitzez integralagoa da», salatu du Asier Calderon Baztan-Bidasoko LABeko arduradunak. Ez du ukatu kamioien trafiko handia arazotsua denik, baina arreta horretan soilik ez jartzeko eskatu du. «Garraiolariak kriminalizatzen ari dira, baina horretan ere patronalak pisu handiagoa du: anitzetan izaten dira langile hagitz prekarioak, presioa dutenak lehenbailehen ailegatzeko helmugara eta ordu gehiegiz ibiltzen direnak errepidean».\nHiru arazo nagusi ikusten ditu LABeko kideak errepidearen gaitzari lotuta: garraio publikoaren eskasia, eta enplegu eta zerbitzu publikoen falta. «Nafarroa iparraldeko herritarrak ahaztuak izan gara urteetan». Eta horrek guziak erantzule nagusi bat du, haren ustez: Nafarroako Gobernua. «Hautu politiko batengatik ez dute inbertsiorik egin, eta hutsune handia dugu zerbitzu publikoetan». Interpretazio horrekin arrunt bat dator Joseba Otondo Baztango alkatea. «Azkeneko hamarkada hauetan guzietan, Nafarroan pilaketa bat izan da Iruñeari buruz eta Iruñerriari buruz: jarduera ekonomikoarena, jendearena, zerbitzuena... Eta hori, bertzeak bertze, Nafarroako gainerako lurralde eremuen kaltetan edo eremu horien bizkar egin da». Osasun arloan, adibidez, Iruñera edota Donostiara joan behar izaten dute maiz herritarrek, baita administrazioko tramiteak egitera ere. Enplegua ere eskasa da, Calderonen hitzetan. «Desindustrializazio prozesu batean gara: duela hogei urte zeuden lanpostuek ez dute zerikusirik gaur egun daudenekin». Industriaren partez turismoa eta hirugarren sektorea bultzatzen hasi direla salatu du, baina horrek ez dakarrela deus onik: «Sortzen diren lanpostu horiek zerbitzuetakoak dira, duten prekaritate guziarekin; eta ez da apusturik egiten nekazaritza munduarekin, adibidez». Otondok ere uste du bizkarra eman zaiola lehenago garrantzitsua zen lehen sektoreari: «Landa eremuan historikoki garrantzitsuak izan diren sektore produktiboak desegituratu dituzte. Gaurko egunean, Nafarroako mendialdean nekazaritzarik ja ez dago populazio aktiboaren dedikazio termino adierazgarrietan».\nIkasketa aukerak ere urriak dira, Calderonek azaldu duenez. «Hemen ikasteko hagitz aukera guti ditugu: batxilergoa bukatuta, jendea kanpora joaten da. Eta edo hartzen du pisu bat bertze nonbait, edo errepidean ibiltzera behartua dago». Eta horrek ondorio argia ekarri die eskualdeko herritarrei: N-121-A errepidea ezinbertzean erabili behar izatea. Otondo: «Egunerokoan lanari buruz jendeen joan-etorria handitu behar izan da, eta horrek ekarri du landa eremuan bizitzeak gero eta gehiago erran nahi duela lotarako gelditzea, eta eguneroko hainbertze jardueretarako hiriguneetarako joan-etorrian ibili behar izatea. Gure eskualdea punpatzeko oinarrizko arteria bat bihurtu da N-121-A errepidea».\nDirua eta politika\nInteres politiko eta ekonomikoak ikusten ditu Calderonek Nafarroako Gobernuak egindako inbertsio eskas horren gibelean. «Erriberan, adibidez, azpiegitura askoz hobeak daude. UPNren garaian, bazekiten non zituzten botoak, non lortzen ahal zituzten gehiago horrelako gauzak eginez, eta, hemen, Nafarroako Gobernuaren inbertsio publikoa hutsa izan da urteetan». Errepidea bertze adibide bat da: «Ez zaio sekula seriotasunik eman». Otondok eredu ekonomiko jakin baten isla ikusten du guziaren oinarrian: «Dinamika globalago baten barnean eta azken hamarkadetan indartu diren joera ekonomiko sakonen arrimuan, ekonomiaren eta Europako Batasunaren hedapena izan da, merkatu handien garapena, merkatu handi horiek garatu ahal izateko komunikazio azpiegituren gisa guzietako hedapena». Horren barnean kokatzen du N-121-A errepideko gainkarga ere. «Badira urte batzuk eragile politiko eta ekonomiko jakin batzuek erabaki zutela N-121-A errepidea europar mailako errepide bat izanen zela eta interes ekonomiko eta logika politiko jakin bati erantzunen ziola». Horrek berekin ekarri du eskualdeko errepide bat baino gehiago izatea N-121-A: «Egun, europar mailako errepide bat da: ez da eskualdeko errepide bat Iruñearekin lotzeko». Bertzeak bertze, Calderonek zehaztu du gasolindegi ugari daudela errepidean, eta Nafarroako Gobernuak etekina ateratzen duela haien zergetatik. Gasolindegietako langileak, berriz, guti dira, eta enplegua sustatzekotan bertze modu batez sustatu beharko litzatekeela uste du LABeko kideak. Galdera zuzena egin die enplegua errepidearen gainkargaren bidez lortu nahi dutenei: «Zein da bizitza baten prezioa?».\nGarraio eredua ere jarri dute auzitan alkateak eta sindikalistak. Adibidez, trenez ere ibil zitekeen garraio astuna. Otondo: «Europako Batasunean zama garraioaren %18 banaz bertze trenbidez egiten da; Austrian, %48; Alemanian, %24; eta Nafarroan, %1,6». Arrazoi ekonomikoak ikusten ditu horren gibelean ere: «Eta interes ekonomiko pila hori modu ezberdin batean adierazten da lurralde edo geografia bakoitzaren arabera, lurralde bakoitzeko botere ekonomikoen eta toki bakoitzeko elite ekonomikoaren modernizazio puntuaren arabera eta logika kulturalaren arabera». Gibelatua ikusten du egokitu zaiena: «Pirinioen hegoalde honetan, 1970eko hamarkadan bizi den elite ekonomiko bat tokatu zaigu».\nBaztango alkateak salatu du, halere, herritarren artean ordaintzen dituztela garraio eredu horrek ekartzen dituen «kanpo ondorioak». Erraterako, heriotzen edota langileen baldintza prekarioen bitartez: «Hain merke da garraio guzia, komunikazio azpiegitura horiek, esternalitate horiek denak herritarrek pagatzen ditugulako. Bai gure sakeletatik zergen bidez, bai eta deslokalizazioen eta lan baldintzen makurtzearen bidez».\nOrain arte proposaturiko soluzioak ez dira eraginkorrak epe luzera, Calderonen eta Otondoren ustez: autobide bat egitea ez litzateke ez egokia eta ez jasangarria, eta Nafarroako Gobernuak jarri nahi duen 2+1 ereduak ere ez ditu asetzen —norabide batean lerro bat eta bertzean bi egitea litzateke—. Errepidetik harago, oinarrizko arazoa konpondu beharko litzatekeela uste dute biek ala biek. Nafarroako Gobernuari egin dio galdea Calderonek. «Erran ditugun gabezia guzti-guztiak Nafarroako Gobernuaren ardura dira: enplegua sustatzea, inbertsio publikoak egitea eta bertan bizitzeko alternatibak eskaintzea. Udalek eskumen guti dute horretan». Otondok uste du ekonomiaren birtokiratze bat sustatu beharko litzatekeela, bertze logika batean. «Batzuek autobidea aipatzen dutelarik, bota izan da 1.000 milioi euroko aurrekontu bat. Baina planteatzen dudan galdera da, diru hori erabiltzeko prest badaude, zergatik ez duten eskualdean inbertitzen dirutza hori». Horrek konponbidea lekarkeela uste du. «Inbertituta, gutiago mugitu beharko ginateke. Eskualdean trantsizio logika batean kokatzen diren hainbertze jarduera ekonomiko sustatzeko diru publiko aski izanen genuke, eta, azkenean, ekonomia birtokiratzen, eskala ttipiagokoetara ekartzen lagungarria gertatuko litzateke. Mugitzeko behar gutiago izanen genuke, azkenean». Proiektuak herritarren bizkar egin ohi direla salatu du, ordea: «Baztanen oraindik baditugu 90 baserri bide txukunik gabe, eta hor ari gara errepide azpiegitura berriak proiektatzen oraino hainbertze herritarrek gutxieneko bide azpiegitura bat ez dutelarik». Baztandik urrats gutira duten Baxenabarre jarri du kontrako adibide: «Harrigarria da, aise errepide azpiegitura eskasagoa izanik, nola bizi diren, nola ari diren populazioa atxikitzen, nola ekonomikoki dinamikoak diren».\nGarraiolariak: «Arduratuta gaude gu ere»


50 urteko lanari esker ona - Durangaldea - Anboto.org\n50 urteko lanari esker ona\nAnboto 2015-06-07 15:51\nGerediaga elkarteak 50. urtemugako ekitaldia burutu du gaur Astolan. Sortzaile, juntakide eta bazkideen ekarpena eskertu ditu Nerea Mujika lehendakariak; hain zuzen ere, juntakide izan diren guztiak omendu dituzte eta oroigarria eman diete.\nDurangoko Orfeoiaren kantaldiagaz eta L'Atelier dantza akademiako dantzarien emanaldiagaz hasi da ekitaldi nagusia. Jende ugari bertaratu da, eta Nerea Mujika lehendakariak elkartearen zuzendaritzaren izenean botatako mezua entzun dute. Eskerrak eman eta urteotako lanari balioa emateaz gainera, irakurketa kritikoa egin du Mujikak. Eskualdetasun sentimendua aldarrikatu du. Durangaldearen nortasuna zaindu, ikertu eta zabaltzeko helburuz jaio zen elkartea, eta euren ustez, Durangaldetar sentimendua ahuldu egin da. Baina, sentimendu edo kontzientzia hori indartzeko lanean jarraituko dutela adierazi du Mujikak. Gainera, erakunde eta elkarteei zuzenduta, euren bidelagun izan gura dutela esan du.\nJuntakide izandako guztiak omendu dituzte bakoitzari oroigarri bana emanez. Sortzaile izan ziren Astola ahizpetako batek berba egin du jendaurrean, sortzaile izateagatik harro daudela azaltzeko. Gerediagaren lana nabarmendu eta horretan jarraitzeko deia egin du. Bestalde, urteotan hil diren juntakideak ere gogoan izan dituzte.\nEkitaldi nagusiaren aurretik tailerrak egon dira Astolan, eta etorkizuneko lehentasunezko ikerketa gaiak zeintzuk izan ahal diren aztertu dute adituekin.\nGerediaga, 50 urtez Durangaldea zaintzen, ikertzen eta zabaltzen\nAnboto 2015 eka 05 Durangaldea\n1965. urtea zen, frankismo garaia. Hainbat lagun zebiltzan hausnarketan, Durangaldeko kultura, historia eta ondarea sustatzeko beharrak bultzatuta....


Arte garaikidea eta Guggenheimena ezagutu, bizi eta esperimentatzeko modu berriak | El Correo\nZurekinArte garaikidea eta Guggenheimena ezagutu, bizi eta esperimentatzeko modu berriak\nArte garaikidea eta Guggenheimena ezagutu, bizi eta esperimentatzeko modu berriak\nMuseoak gazteei zuzenduriko lankidetza proiektu berritzailea aurkeztu du Google Arts & Culture-kin batera\nIZASKUN MOYANO Viernes, 27 octubre 2017, 08:07\nArtea ikusteaz gain ba al dago beste egitekorik museo batean? Ba, bai! Guggenheim Bilbao Museoan, hain zuzen ere, lehen pertsonan egiten diren paseo interaktiboak, film labur baten grabaketan parte hartzeko aukera edota txoko ezkutuenak deskubritzeko abagunea eskaintzen dira webgune baten bidez. Frank Gehryren eraikinak 20 urte betetzen ditu aurten eta hainbat ekintza berritzaile burutu dira.\nHonetarako, lankidetza proiektu berria sinatu dute museoak eta Google Arts & Cultururek bereziki gazteei zuzendutako ekimen baten bidez. Hilabeteetan lanean aritu ondoren, emaitza ikusgarria atera da. Izan ere, teknologiak garrantzia handia izango du eoaren erabiltzaileen, bisitarien eta erakundearekin lotura duen edonoren esperientzia berrasmatzeko.\nAlde batetik, Guggenheim Bilbao Museoan grabitatea plegatzen film laburrak arkitekturak Guggenheim Bilbao Museoaren identitatean duen garrantzia nabarmentzen du. Ikus-entzunezko pieza horretan, hiriesploratzaile bat eta free runner bat eraikineko teilatu eta azalera ezberdinetan zehar dabiltza, Gehry-ren eraikina inoiz ikusi gabeko irudietan atzemateko. Trashhand argazkilari estatubatuarra, eta Johan Tonnoir, mundu mailako aditua free running delakoan. Hots, akrobazia eta atletismoa batzen dituen diziplina.\nHorrez gain, Guggenheim Bilbao Museoaren Bildumako Maisulanak erakusketan biltzen dira haren funts artistikoak osatzen dituzten pieza garrantzitsuenetako batzuk. Besteak beste, Guggenheim Bilbao Museoaren eraikuntza-pasarteak erakusketak ikuspuntu poetiko batetik kontatzen du Museoaren eraikuntza, Aitor Ortizen argazki-hautaketa baten bidez, eta ikuslea espazioen barruan kokatzea du helburu, hark argazkia fisikotasunetik esperimenta dezan.\nBestalde, artelanetan giza begiak orain arte hauteman ezin izan dituen xehetasunak atzemateko Googlek bereziki garatu duen kamera fotografikoari esker, Guggenheimen webgunean sartzen direnek 4 artelanez gozatzeko aukera izango dute, bereizmen handian. Besteak beste, Mark Rothko, Yves Klein, Clyfford Still eta Robert Motherwellen maisulanez, hain zuzen ere.\nMikel Laboa eszenatokietara bueltatu da Deloreanen eskutik «Erditzea eta hilekoa baino gauza ‘gore’agorik ez dago»